CELEX: 52011PC0862
Language: mt
Date: 2011-12-07
Title: Proposta għal REGOLAMENT TAL-PARLAMENT EWROPEW U TAL-KUNSILL dwar il-Fondi ta' Intraprenditorija Soċjali Ewropej

|
			
		
		
		52011PC0862
		
			Proposta għal REGOLAMENT TAL-PARLAMENT EWROPEW U TAL-KUNSILL dwar il-Fondi ta' Intraprenditorija Soċjali Ewropej /* KUMM/2011/0862 finali - 2011/0418 (COD) */
			
				
		
		
			
			   	MEMORANDUM TA’ SPJEGAZZJONI

1.                      
KUNTEST TAL-PROPOSTA

L-għan ewlieni ta’ din il-proposta huwa li
tipprovdi appoġġ għas-suq tan-negozji soċjali billi ttejjeb l-effikaċja
tal-ġbir ta’ fondi permezz ta’ fondi ta’ investiment li għandhom dawn
in-negozji fil-mira tagħhom. 
In-negozji soċjali[1] huma
settur emerġenti fl-UE. In-negozji soċjali huma impriżi li l-objettiv primarju
tagħhom huwa li jiksbu impatti soċjali minflok ma jiġġeneraw profitti
għall-azzjonisti jew għal partijiet interessati oħrajn. Fil-ksib tal-impatti
soċjali, negozju soċjali jipprova jkompli jibni fuq it-tekniki tan-negozju –
inkluż il-finanzjament tan-negozju. Filwaqt li dan is-settur huwa ġdid, huwa
kkaratterizzat minn tkabbir mgħaġġel. Skont ir-rapport tal-2009 ta’ Global
Enterprise Monitor, bejn 3 % u 7.5 % tal-forza tax-xogħol fl-Istati
Membri magħżula tal-UE kienu impjegati f’għadd ta’ forom ta’ negozji soċjali. 
In-negozji soċjali huma kważi esklussivament
SMEs. Il-missjoni soċjali tan-negozji soċjali hija korrelatata b’enfasi sod fuq
l-iżvilupp sostenibbli jew inklużiv, u fuq l-indirizzar tal-isfidi soċjali fost
is-soċjetajiet tal-UE: dan ifisser li aktarx, l-investimenti fin-negozji
soċjali jkollhom impatt soċjali pożittiv akbar milli investimenti f’SMEs aktar
ġenerali. Minħabba li ċerti stimi, bħal dawk minn J. P. Morgan, jissuġġerixxu
li l-investimenti soċjali jistgħu jikbru malajr sabiex jifformaw suq li jaqbeż
sew il-EUR 100 biljun, u dan jixħet dawl fuq il-potenzjal ta’ dan
is-settur emerġenti[2].
Għaldaqstant, jekk jiġi żgurat li dan is-settur
ikompli jikber u jibqa’ joħloq prosperità tkun kontribuzzjoni importanti
għall-ilħuq tal-objettivi tal-Istrateġija Ewropa 2020.
In-negozji soċjali jiġbru sehem notevoli
mill-finanzjament tagħhom minn għotjiet, kemm jekk minn fundazzjonijiet, minn individwi
jew inkella mis-settur pubbliku. Madanakollu, bħala negozji, it-tkabbir
sostenibbli tagħhom jiddependi fuq il-forniment ta’ firxa usa’ ta’ sorsi ta’
investimenti u finanzjamenti. F’dan ir-rigward, is-suq tal-UE għall-fondi ta’
investiment beda jkollu rwol importanti. Ħa l-forma suq għall-fondi ta’
investiment li l-objettiv ewlieni tagħhom huwa l-investiment f’negozji soċjali.
Sabiex issir distinzjoni bejn fondi mmirati bħal dawn u fondi ta’ investiment
soċjali b’mod usa’, dawk il-fondi mmirati huma msemmija bħala fondi ta'
intraprenditorija soċjali f’din il-proposta. It-tkabbir tal-fondi ta'
intraprenditorija soċjali jirrefletti l-interess li dejjem qed jikber fost
għadd ta’ investituri sabiex jagħmlu investimenti – ġeneralment bħala parti
minn portafoll usa’ – li għandhom l-iskop li jiksbu effetti soċjali pożittivi
li jmorru lil hinn mill-kisba ta’ redditi finanzjarji. 
Il-provi dwar in-nuqqasijiet regolatorji u
l-fallimenti tas-swieq juru żewġ problemi li qed jillimitaw it-tkabbir
tal-fondi ta' intraprenditorija soċjali. 
L-ewwel nett, ir-rekwiżiti regolatorji
fil-livelli tal-UE u nazzjonali mhumiex imfassla sabiex jiffaċilitaw il-ġbir
ta’ kapital permezz ta’ dawn it-tip ta’ fondi. Il-ġbir ta’ kapital fuq bażi
transfruntiera jiswa l-flus u huwa kumpless minħabba frammentazzjoni tar-regoli
nazzjonali li jirregolaw il-‘pjazzamenti privati’[3] barra
l-pajjiż. Il-konformità ma’ varjetà ta’ regoli nazzjonali li jirregolaw
l-attività ta’ ‘pjazzamenti privati’ sabiex jintgħażlu l-gruppi ta’ investituri
żżid l-kost tal-kapital għal dawn il-fondi. Barra minn hekk, fondi ta'
intraprenditorija soċjali mhumiex prosperużi fl-Istati Membri kollha, iżda
bħalissa huma ġeografikament żbilanċjati fit-tqassim tagħhom.
Wara konsultazzjonijiet mal-Istati Membri
ħareġ biċ-ċar li f’ħafna każijiet, fondi ta' intraprenditorija soċjali bħal
dawn jew huma rregolati permezz tar-regoli ġenerali nazzjonali applikabbli għal
pjazzamenti privati jew inkella permezz ta’ dispożizzjonijiet legali speċjali
li huma introdotti għal kapital ta’ riskju jew ekwità privata. Minoranza
tal-Istati Membri għandha wkoll regoli speċjali għal kategoriji usa’ ta’ fondi
ta’ investiment soċjali li huma miftuħa wkoll għal investituri fil-livell
tal-konsumatur. Dawn il-fondi ta’ investiment soċjali usa’ mhux neċessarjament
ikollhom l-investimenti tagħhom mmirati biss lejn in-negozji soċjali. Il-provi
li ħarġu mill-valutazzjoni tal-impatt juru li l-frammentazzjoni tar-regoli
nazzjonali dwar il-fondi ta' intraprenditorija soċjali u nuqqas ta’ tfassil
speċjalizzat ta’ dawn ir-regoli għall-ħtiġijiet tagħhom wasslu għal piżijiet
ta’ spejjeż u aċċess b’effiċjenza mnaqqsa tas-swieq kapitali għal dawn
il-fondi. Minkejja interess qawwi mill-investituri fl-istrateġiji ta’
investiment soċjali, dawn il-piżijiet regolatorji jxekklu l-kriterju ta’ fondi
ta' intraprenditorija soċjali ta’ daqs effiċjenti (l-assi medji mmaniġjati
tal-fond ta' intraprenditorija soċjali rarement jaqbżu
l-EUR 20 miljun). 
It-tieni nett, l-investituri potenzjali
fil-fondi ta' intraprenditorija soċjali jaffaċċjaw firxa wiesgħa ta’ proposti
ta’ investimenti soċjali differenti, livelli differenti ta’ tagħrif rigward
l-investimenti soċjali, is-selezzjoni jew l-analiżi tal-impriżi soċjali, u
approċċi għall-kejl tal-prestazzjoni soċjali tagħhom. Il-fondi stess u
n-negozji soċjali tagħhom fil-mira jistgħu jaffaċċjaw kostijiet mill-eżistenza
ta’ miżuri awtoregolatorji li jiddupplikaw jew li jikkunfliġġu fir-rigward
tal-kwistjonijiet imsemmija aktar ’il fuq. Il-kunfidenza u l-fiduċja f’għajnejn
l-investituri huma mxekkla.
Dawn id-diffikultajiet huma ta’ xkiel
għall-flussi effiċjenti ta’ kapital fil-fondi ta' intraprenditorija soċjali, u
konsegwentement, anki għall-fluss ta’ kapital fl-impriżi soċjali nfushom, u
jikkostitwixxu ostaklu għall-iżvilupp ta’ suq tal-investiment uniku f’dan
il-qasam. 
F’dawn iċ-ċirkustanzi, fl-Att dwar is-Suq
Uniku[4]
(ASU), il-Kummissjoni ħadet l-impenn li timplimenta diversi miżuri sabiex
tiżgura li n-negozji soċjali tal-UE jkunu jistgħu jsiru prosperużi, anki billi
tindirizza dgħjufijiet ta’ finanzjament bħal dawn. Il-proposta attwali dwar
qafas Ewropew għall-fondi ta' intraprenditorija soċjali hija inizjattiva
minnhom li tieħu azzjoni fir-rigward ta’ dak l-impenn; tifforma parti mill-
Inizjattiva għan-negozju soċjali tal-Kummissjoni (COM(2011) 682/2), li għandha
l-għan li tindirizza kwistjonijiet usa’ f’dan is-settur.
L-għan tar-Regolament propost huwa li jinħoloq
qafas leġiżlattiv speċifikament imfassal għall-ħtiġijiet tal-impriżi soċjali,
għall-investituri li beħsiebhom jiffinanzjaw impriżi bħal dawn, u għall-fondi
ta’ investiment speċjalizzati li għandhom l-għan li jservu ta’ medjatur bejn
dawn it-tnejn. Għandu l-għan li jikseb livell għoli ta’ ċarezza fir-rigward
tal-karatteristiċi li jiddidstingwu l-fondi ta' intraprenditorija soċjali
mill-kategorija usa’ ta’ fondi ta’ investiment alternattivi. Huma biss dawk
il-fondi li jikkonformaw ma’ dawn il-karatteristiċi li għandhom ikunu eliġibbli
li jiġbru l-fondi permezz tal-qafas Ewroprew propost għall-fondi ta'
intraprenditorija soċjali. 
Ir-Regolament propost jindirizza dawn
il-problemi. Jintroduċi rekwiżiti uniformi għall-maniġers ta’ impriżi ta’
investiment kollettiv li joperaw bl-isem “Fond ta' Intraprenditorija Soċjali
Ewropew”. Jintroduċi rekwiżiti sabiex jiġu identifikati l-portafoll
tal-investiment, it-tekniki ta’ investiment u l-impriżi eliġibbli li jistgħu
jkunu fil-mira ta’ fond kwalifikanti ta’ intraprenditorija soċjali. Jintroduċi
wkoll regoli uniformi dwar liema kategoriji ta’ investituri jistgħu jittieħdu
fil-mira ta’ fond ta' intraprenditorija soċjali kwalifikanti u dwar
l-organizzazzjoni interna tal-maniġers li jikkummerċjalizzaw dawn il-fondi
kwalifikanti. Peress li l-maniġers ta’ impriżi ta’ investiment kollettiv li
joperaw bl-isem “Fond ta' Intraprenditorija Soċjali Ewropew” se jkunu soġġetti
għal regoli sustantivi identiċi madwar l-UE, dawn se jibbenefikaw minn
rekwiżiti uniformi għar-reġistrazzjoni u minn passaport validu madwar l-UE
kollha, li se jgħinu sabiex jinħolqu kundizzjonijiet ekwi għal dawk kollha li
jeħdu sehem fis-suq għall-finanzjament tal-intraprendituri soċjali. 
Ir-Regolament propost dwar il-Fondi ta'
Intraprenditorija Soċjali Ewropej (EuSEFs - European Social Entrepreneurship
Funds) huwa komplimentarju mar-Regolament […] dwar il-Fondi ta’ Kapital ta’
Riskju. Iż-żewġ proposti għandhom l-għan li jiksbu għanijiet differenti u
ż-żewġ proposti, jekk jiġu adottati, se jikkoeżistu bħala atti ġuridiċi
awtonomi b’indipendenza reċiproka. 
Il-fondi ta’ kapital ta’ riskju jiffokaw fuq
il-forniment ta’ finanzjament ta' ekwità għall-SMEs, iżda tipikament ma jilħqux
il-livell limitu li jiddefinixxi l-passaport disponibbli għal maniġers ta’
fondi kbar skont id-Direttiva 2011/61/KE (dwar Maniġers ta’ Fondi ta’
Investiment Alternattivi). Filwaqt li n-negozji soċjali huma SMEs ukoll, u
l-fondi li għandhom negozju soċjali fil-mira joperaw ukoll taħt il-livelli
limiti bbażati fuq l-assi tad-Direttiva 2011/61/KE, il-firxa ta’ għodod
ta’ finanzjament eliġibbli proposti fir-Regolament dwar il-Fondi ta'
Intraprenditorija Soċjali Ewropej jmorru lil hinn mill-finanzjament bl-ekwità -
l-istrument tipiku għall-intrapriżi l-ġodda fis-settur tat-teknoloġija.
Minbarra l-finanzjament bl-ekwità, l-impriżi soċjali għandhom rikors ukoll għal
forom oħra ta’ finanzjament, it-tagħqid tal-finanzjament mis-settur pubbliku u
privat, l-istrumenti tad-dejn jew selfiet żgħar. Għaldaqstant, ir-regoli
proposti dwar il-fondi ta' intraprenditorija soċjali jipprovdu għal firxa usa’
ta’ għodod ta’ investiment kwalifikanti u li jkunu disponibbli għal fondi ta’ kapital
ta’ riskju. 
Barra minn hekk, il-kwistjonijiet ta’
trasparenza kkawżati mill-investimenti fin-negozji soċjali huma differenti
mill-obbligi ta’ rapportar ġenerali li huma pprovduti fil-qasam tal-kapital ta’
riskju: l-investimenti fl-intraprenditorija soċjali għandhom forma ta’ ‘redditu
soċjali’ jew impatt soċjali pożittiv fil-mira tagħhom. Ir-regoli proposti fihom
sezzjonijiet speċjali li jiffokaw fuq it-tagħrif rigward l-impatti soċjali,
il-kejl ta’ dawn u l-istrateġiji użati għall-kisba tagħhom. 
Għal dawn ir-raġunijiet, l-għażla ppreferuta
hija li għandu jkun hemm żewġ oqsfa tal-UE dwar il-kapital ta’ riskju u dwar
l-intraprenditorija soċjali li jkunu joperaw b’mod awtonomu iżda flimkien. 
Għandha ssir ħidma ulterjuri sabiex jiġi
żgurat li l-jeddijiet assenjati minn dan ir-Regolament lill-maniġers tal-EuSEF
u lill-EuSEFs li jimmaniġjaw ma jiġux ppreġudikati minn ostakli ta’ taxxa.
Regoli xierqa tat-tassazzjoni – għad li indipendenti minn dan ir-Regolament –
huma kompliment importanti għalih u għajnuna għall-iżvilupp ta’ suq
kompletament funzjonali għall-EuSEFs fi ħdan l-UE. Ikunu jistgħu jiżguraw
flussi effiċjenti ta’ kapital lejn l-EuSEFs u finalment, lejn l-impriżi
kwalifikanti f'portafoll li l-fondi jinvestu fihom. 

2.                      
RIŻULTATI TAL-KONSULTAZZJONIJEIT MAL-PARTIJIET INTERESSATI U L-
VALUTAZZJONIJIET TAL-IMPATTI
2.1.                
Konsultazzjoni ma’ partijiet interessati

Fit-13 ta’ Lulju 2011,
is-servizzi tal-Kummissjoni nedew konsultazzjoni pubblika dwar miżuri possibbli
sabiex itejbu l-aċċess tan-negozji soċjali sabiex għall-finanzjament mill-fondi
ta’ investiment, li għalqu fl-14 ta’ Settembru 2011[5].
Il-kontributi totali ammontaw għal 67 u jinsabu fuq is-sit elettroniku li ġej:
http://ec.europa.eu/internal_market/consultations/2011/social_investment_funds_en.htm.
Barra minn hekk, ir-regolaturi u s-superviżuri
ġew ikkonsultati wkoll permezz tal-Kumitat Ewropew tat-Titoli (KET), anki
permezz ta’ kwestjonarju li jitlob id-dettalji dwar sistemi nazzjonali
eżistenti għall-fondi ta’ investiment soċjali li b’mod usa’, anki dwar fondi
ta' intraprenditorija soċjali.
Dan jaqa’ fi ħdan il-kuntest usa’ tal-ħidma u
l-konsultazzjoni tal-Kummissjoni fuq l-Att dwar is-Suq Uniku, fejn ir-rwol
tan-negozji soċjali u tal-finanzjament tagħhom ġie ġġustifikat u esplorat ukoll
mal-partijiet interessati u l-parteċipanti f’dik il-konsultazzjoni. B'segwitu
għal dan, il-Kummissjoni varat Inizjattiva għan-Negozju Soċjali awtonoma li
offriet opportunitajiet għal diskussjonijiet ma’ partijiet interessati anki
permezz ta’ workshop f’Mejju 2011. 

2.2.                
Valutazzjoni tal-impatt

B’konformità mal-politika tagħha dwar
“regolamentazzjoni aħjar”, il-Kummissjoni wettqet valutazzjoni tal-impatt dwar
diversi alternattivi ta' politika. 
Din l-analiżi identifikat żewġ problemi
ewlenin: fuq naħa, it-tagħrif imqiegħed għad-dispożizzjoni tal-investituri
rigward l-impriżi soċjali, il-politiki ta’ investiment u l-proċeduri ta’
analiżi segwiti minn fondi ta' intraprenditorija soċjali u l-kejl tal-impatti
soċjali jew mhijiex biżżejjed jew inkella mhijiex ippreżentata b’mod
komparabbli. Fuq in-naħa l-oħra, l-approċċi regolatorji għall-ġbir ta’ fondi
ta’ organizzazzjonijiet li jispeċjalizzaw f’investimenti f’negozji soċjali ma
kinux imfassla biżżejjed għall-ħtiġijiet speċifiċi tal-fondi ta'
intraprenditorija soċjali. 
L-ewwel nett, il-parteċipanti fis-suq ma kinux
kunfidenti biżżejjed bit-tagħrif disponibbli u mhumiex kapaċi sabiex minnufih
jidentifikaw dawk il-fondi li fil-mira tagħhom ikollhom in-negozji soċjali, u
mhumiex kunfidenti bl-impatt soċjali li jista' jinkiseb billi jinvestu f’dawn
il-fondi. It-tieni problema hija relatata man-nuqqasijiet regolatorji:
is-sistemi nazzjonali li jirregolaw il-ġbir ta’ fondi barra s-swieq miftuħa
(pjazzamenti privati) huma diverġenti u mhumiex speċifikament imfassla
għall-ħtieġa tal-fondi ta' intraprenditorija soċjali u tal-maniġers tagħhom.
Dan ifisser li l-ġbir transfruntier ta’ fondi huwa kumpless, karatterizzat minn
diverġenzi regolatorji. Fin-nuqqas ta’ regoli uniformi fil-livell tal-UE,
aktarx li l-ġbir ta’ fondi soċjali permezz ta’ fondi ta' intraprenditorija
soċjali jibqa’ nazzjonali.
Għalhekk, l-analiżi tidentifika tliet
objettivi prinċipali: titjib fiċ-ċarezza u l-komparabilità tal-fondi ta’
investiment li għandhom negozji soċjali fil-mira tagħhom; it-titjib tal-għodod
għall-valutazzjoni u l-analiżi tal-impatti soċjali; u li l-ħtiġijiet tal-fondi
ta' intraprenditorija soċjali jiġu riflessi aħjar fir-regoli li japplikaw għal
dawn il-fondi madwar l-Unjoni.
Fil-kuntest ta’ dawn l-objettivi, ġiet
eżaminata firxa wiesgħa ta’ alternattivi. 
Fir-rigward tat-titjib fiċ-ċarezza u
l-komparabilità tal-fondi ta' intraprenditorija soċjali, il-valutazzjoni
tal-impatt tesplora alternattivi differenti sabiex tiġi ffaċilitata
t-trasparenza permezz ta’ awtoregolazzjoni (kodiċi tal-kondotta),
l-istabiliment ta’ tikketta tal-UE b’miżuri armonizzati u vinkolanti sabiex
tiġi infurzata l-konformità. Għat-titjib tal-għodod għall-valutazzjoni jew
l-analiżi tal-impatti soċjali, ġew eżaminati alternattivi differenti, li
jvarjaw mit-twaqqif ta’ fora għall-partijiet interessati sad-diskussjoni dwar
il-varar ta’ studju ulterjuri dwar kif dawn l-għodod ta’ valutazzjoni jistgħu
jiġu armonizzati fil-livell tal-UE. Fir-rigward tat-titjib tal-ġbir
transfruntier ta’ fondi minn fondi bħal dawn u l-ambjent regolatorju li
jirregola l-pjazzamenti privati f’pajjiżi barranin, l-alternattivi varjaw
mit-trawwim ta’ rikonoxximent reċiproku bejn regoli nazzjonali ta’ pjazzament
privat, l-użu tar-regoli dawr il-kapital ta’ riskju sabiex jitrawwem ukoll ġbir
ta’ fondi permezz ta’ fondi ta' intraprenditorija soċjali, il-ħolqien ta’
sistema mfassla b’mod speċifiku għall-ġbir ta’ fondi għal dawn il-fondi u
l-ħolqien ta’ qafas Ewropew tal-fondi awtonomu għal dawn il-fondi. 
Il-valutazzjoni tal-impatt konkluża favur
qafas awtonomu għad-definizzjoni tal-fondi u r-regoli li japplikaw għalihom,
sabiex jiġi faċilitat il-ġbir ta’ fondi nazzjonali u transfruntier, inkluż
l-iżvilupp ta’ ‘marka’ Ewropea ta’ fondi ta' intraprenditorija soċjali
appoġġjata minn provvedimenti ta’ trasparenza b’saħħithom.
Ġie vvalutat l-impatt tal-alternattivi,
inklużi benefiċċji u kostijiet għall-industrija, l-investituri, in-negozji
soċjali, is-soċjetà, is-superviżuri tal-fondi u partijiet interessati oħrajn.
L-alternattiva preferuta nżammet peress li toffri l-akbar potenzjal
għall-indirizzar tal-problemi identifikati filwaqt li hija proporzjonata
fir-rigward tal-kostijiet ta’ konformità mġarrba minn dawk li jridu jibbenefikaw
mill-qafas il-ġdid.
Il-kummenti espressi mill-Bord
tal-Valutazzjoni tal-Impatt fl-opinjoni tiegħu
tat-18 ta’ Novembru 2011 ittieħdu f’kunsiderazzjoni fir-rapport
dwar il-valutazzjoni tal-impatt. Il-kuntest usa’ għal din l-inizjattiva ġie
ċċarat ulterjorment billi ntwera kif l-inizjattivi differenti tal-Kummissjoni
fil-qasam tan-negozju soċjali huma marbutin flimkien sabiex jifformaw
strateġija koerenti. L-analiżi tal-problemi ssaħħet ulterjorment billi
inkludiet spjegazzjoni aktar ċara dwar ir-raġunijiet għalfejn l-inizjattiva
dwar il-fondi ta’ kapital ta’ riskju mhijiex se tkun kapaċi tindirizza
l-problemi għall-fondi ta' intraprenditorija soċjali. Ġew iċċarati ulterjorment
il-loġika tal-intervent u l-analiżi tal-alternattivi differenti, b’mod partikolari
fir-rigward tal-kategoriji possibbli ta’ investituri. Il-kontenuti tal-miżuri
li huma previsti issa u dawk li jistgħu jkunu meħtieġa aktar tard huma
stabiliti b’mod aktar ċar. Il-valutazzjoni tal-impatti ttejbet, inkluża
valutazzjoni tal-interdipendenza tal-miżuri f’termini tal-effikaċja probabbli
tagħhom. Finalment, il-kwistjonijiet ta’ monitoraġġ u konformità ġew iċċarati
ulterjorment.

3.                      
ELEMENTI ĠURIDIĊI TAL-PROPOSTA
3.1.                
Bażi ġuridika

Il-proposta hija bbażata fuq
l-Artikolu 114 tat-TFUE bħala l-aktar bażi ġuridika xierqa f’dan il-qasam.
Il-proposta għandha l-għan prinċipali li ttejjeb l-affidabilità u ċ-ċarezza
legali tal-attivitajiet ta’ kummerċjalizzazzjoni mwettqa minn operaturi li
jużaw l-isem ta’ “Fond ta' Intraprenditorija Soċjali Ewropew". Fil-ksib ta’
dan l-għan, il-proposta tintroduċi standards uniformi li jikkonċernaw
il-kompożizzjoni tal-portafoll, l-istrumenti ta’ investiment eliġibbli, u
l-miri ta’ investiment eliġibbli ta’ fondi ta' investiment kollettivi li
joperaw taħt dak l-isem. Il-proposta tintroduċi wkoll regoli dwar il-kategoriji
ta’ investituri li huma meqjusa bħala eliġibbli sabiex jinvestu f’dawn il-fondi
ta’ investiment. 
Regolament huwa meqjus bħala l-aktar strument
ġuridiku xieraq sabiex jintroduċi r-rekwiżiti uniformi mmirati għall-partċeipanti
kollha fis-suq għall-ġbir ta’ fondi għall-impriżi soċjali - investituri, fondi
ta' intraprenditorija soċjali u l-kumpaniji fil-mira tal-finanzjament
tal-intraprenditorija soċjali. Regolament huwa meqjus ukoll bħala l-aktar
strument xieraq sabiex joħloq regoli uniformi dwar min jista’ jkun investitur
f’fond ta' intraprenditorija soċjali, dwar min jista’ juża l-isem “Fond ta'
Intraprenditorija Soċjali Ewropew” u dwar it-tipi ta’ impriżi li jistgħu
jirċievu finanzjament minn fondi kwalifikanti bħal dawn. Finalment, Regolament
huwa meqjusa bħala l-aktar strument xieraq sabiex jiġi żgurat li l-parteċipanti
kollha huma soġġetti għal rekwiżiti uniformi rigward is-sottoskrizzjoni għal
“Fondi ta' Intraprenditorija Soċjali Ewropej” u l-istrateġiji ta’ investiment
fil-mira u l-għodod ta’ investiment użati minn fondi bħal dawn. 
Barra minn hekk, l-objettivi ta’ dan
ir-Regolament huma relatati mar-rekwiżiti uniformi dwar it-trasparenza
fir-rigward tal-impatti soċjali, inklużi l-miżuri ta’ rapportar u tal-prestazzjoni
soċjali. Għal dan il-għan, rekwiżiti uniformi b’dan l-iskop – eż. dettalji dwar
kif jiġi ppreżentat it-tagħrif dwar il-prestazzjoni soċjali – huma meħtieġa.
Jekk l-għażla tal-provvedimenti preċiżi għall-istandardizzazzjoni ta’ dawn
ir-rekwiżiti tħalliet f’idejn il-leġiżlazzjoni nazzjonali tal-Istati Membri,
din iġġarrab ir-riskju li dawn ir-rekwiżiti jkunu diverġenti bejn Stat Membru u
ieħor. Dan ikun qed joħloq standards imqassma b’mod żbilanċjat f’qasam li huwa
fundamentali għall-iżvilupp ulterjuri tas-suq ta’ fondi ta’ investiment li
fil-mira tagħhom ikollhom in-negozju soċjali. Standards żbilanċjati bħal dawn
jkunu ta’ ħsara għall-għan li jiġi żgurat li dan huwa suq li l-investituri
jistgħu jafdaw. Għaldaqstant, sabiex tissaħħaħ il-kunfidenza tal-investituri,
jeħtieġ li jiġi żgurat li l-maniġers tal-fondi jsegwi l-istess regoli f’dan
il-qasam fundamentali.

3.2.                
Sussidjarjetà u proporzjonalità

Essenzjalment, il-proposta għandha l-għan li
toħloq ambjent ta’ kummerċjalizzazzjoni fdat, sigur u legalment stabbli
għall-kummerċjalizzazzjoni tal-“Fondi ta' Intraprenditorija Soċjali Ewropej”.
Id-determinazzjoni tal-karatteristiċi essenzjali ta’ fond bħal dan, f’termini
tal-kompożizzjoni tal-portafoll, l-għodod ta’ investiment, il-miri
tal-investiment u l-gruppi ta’ investituri eliġibbli tiegħu, ma tistax titħalla
f’idejn l-Istati Membri hekk kif din tkun twassal għal applikazzjoni differenti
u inkonsistenti ta’ dawn ir-rekwiżiti ta’ definizzjoni madwar l-UE.
Għaldaqstant, definizzjonijiet u rekwiżiti operatorji uniformi jrid ikollhom
rwol ċentrali fit-twaqqif ta’ sett ta’ regoli komuni għas-suq Ewropew għal dawn
il-fondi u l-maniġers tagħhom. Barra minn hekk, il-maniġers kollha tal-fond ta’
investiment kollettiv li joperaw f’dan is-suq li jużaw l-isem “Fond ta' Intraprenditorija
Soċjali Ewropew” jridu jkunu soġġetti għall-istess rekwiżiti organizzazzjonali,
ta’ kondotta tal-operazzjonijiet u ta’ trasparenza. 
Fir-rigward tar-reġistrazzjoni u
s-superviżjoni tal-maniġers tal-“Fondi Ewropew ta' Intraprenditorija Soċjali”,
il-proposta għandha l-għan li ssib bilanċ bejn il-ħtieġa għal superviżjoni
effikaċi, l-interess tal-awtoritajiet kompetenti nazzjonali fejn dawn il-fondi
jkunu jew iddomiċiljati jew inkella offerti għall-kategoriji eliġibbli ta’
investituri u r-rwol ta’ koordinazzjoni tal-AETS. Sabiex jinħoloq proċess
mexxej għas-supervżjoni, l-awtorità kompetenti fl-Istat Membru fejn ikun
iddomiċiljat il-maniġer tal-“Fond ta' Intraprenditorija Soċjali Ewropew”
kwalifikanti se tivverifika d-dokumenti ta’ reġistrazzjoni sottomessi
mill-maniġer tal-applikant u, wara li tivvaluta jekk l-applikant jipprovdix
biżżejjed garanzija tal-abilità tiegħu sabiex jikkonforma mar-rekwiżiti
tar-Regolament, tirreġistra lill-applikant. Matul is-superviżjoni tal-maniġer
irreġistrat, l-awtorità kompetenti li rreġistrat il-maniġer se tikkoopera
mal-awtoritajiet kompetenti f’dawk l-Istati Membri fejn ikun ikkummerċjalizzat
il-fond kwalifikanti. L-AETS se tħaddem bażi ta’ dejta ċentrali fejn telenka
l-maniġers irreġistrati kollha li huma eliġibbli sabiex jużaw l-isem “Fond ta'
Intraprenditorija Soċjali Ewropew”.
Fir-rigward tal-proporzjonalità, il-proposta
ssib il-bilanċ xieraq bejn l-interess pubbliku ta’ promozzjoni tal-iżvilupp ta’
swieq aktar effiċjenti għall-“Fondi ta' Intraprenditorija Soċjali Ewropej” u
l-kosteffiċjenza tal-miżuri proposti. Filwaqt li tipprovdi sistema ta’
reġistrazzjoni sempliċi, il-proposta ħadet f’kunsiderazzjoni sħiħa l-ħtieġa
tal-ksib ta’ bilanċ bejn is-sikurezza u l-affidabilità assoċjati mal-użu
tal-isem “Fond ta' Intraprenditorija Soċjali Ewropew” mat-tħaddim effiċjenti
tas-suq u l-kost għall-partijiet interessati varji tiegħu. 

3.3.                
Konformità mal-Artikoli 290 u 291 tat-TFUE

Fit-23 ta’ Settembru 2009,
il-Kummissjoni adottat proposti għar-Regolamenti li jistabilixxu l-ABE,
l-AEAPX, u l-AETS. F’dan ir-rigward, il-Kummissjoni tixtieq tfakkar
id-Dikjarazzjonijiet relatati mal-Artikoli 290 u 291 tat-TFUE li għamlet
matul l-adozzjoni tar-Regolamenti li jwaqqfu l-Awtoritajiet Superviżorji
Ewropej fejn intqal: “fir-rigward tal-proċess għall-adozzjoni ta' standards
regolatorji, il-Kummissjoni tenfasizza n-natura unika tas-settur tas-servizzi
finanzjarji, li jkompli mal-istruttura Lamfalussy u li kien speċifikament
rikonoxxut fid-Dikjarazzjoni 39 għat-TFUE. Madankollu, il-Kummissjoni għandha
dubji serji jekk ir-restrizzjonijiet fuq ir-rwol tagħha meta tadotta atti
delegati u miżuri ta' implimentazzjoni humiex skont l-Artikoli 290 u 291 TFUE.”

3.4.                
Preżentazzjoni tal-Proposta

Artikolu 1 - Suġġett
L-Artikolu 1
jistipula l-kamp ta’ applikazzjoni tar-Regolament previst.
L-Artikolu jagħmilha ċara li l-isem "Fond ta' Intraprenditorija
Soċjali Ewropew" (EuSEF) għandu jkun riżervat għal dawk il-maniġers ta’
fondi li jikkonformaw ma’ sett ta’ kriterji uniformi dwar il-kwalità li
japplikaw għall-kummerċjalizzazzjoni tal-fondi tagħhom madwar l-Unjoni. F’dan
ir-rigward, l-Artikolu 1 jenfasizza l-għan li jiġi stabilit kunċett
uniformi dwar x’jikkostitwixxi EuSEF. Dan il-kunċett huwa żviluppat sabiex tiġi
żgurata l-kummerċjalizzazzjoni mingħajr intoppi ta’ fondi bħal dawn madwar
l-Unjoni.
Artikolu 2 - Kamp ta’ applikazzjoni
L-Artikolu 2
jispeċifika li dan ir-Regolament japplika għal maniġers ta’ impriżi ta’
investiment kollettiv kif iddefiniti fl-Artikolu 3 (1) (b) ta’ dan
ir-Regolament li jkunu stabiliti fl-Unjoni u li jkunu soġġetti għal
reġistrazzjoni mal-awtoritajiet kompetenti fl-istati membri domiċiljari tagħhom
skont l-Artikolu 3 (3) (a) tad-Direttiva 2011/61/KE, sakemm dawn
jimmaniġjaw portafolji ta’ EuSEFs, li l-assi maniġjat tagħhom ma jaqbżux livell
limitu totali ta’ EUR 500 miljun.
Artikolu 3 - Definizzjonijiet
L-Artikolu 3
fih definizzjonijiet essenzjali li jistipulaw il-kamp ta’ applikazzjoni
tal-applikazzjoni għar-Regolament propost. Huma ddefiniti l-kunċetti
fundamentali, bħall-EuSEF stess, il-maniġer tal-EuSEF, l-għodod ta’ investiment
kwalifikanti u l-miri ta’ investiment kwalifikanti. Essenzjalment, dawn
id-definizzjonijiet għandhom l-għan li jaqgħtu linja sabiex issir distinzjoni
bejn EuSEF u fondi oħrajn li jistgħu jfittxu li jilħqu strateġiji ta’
investiment simili iżda li ma għandhomx l-impriżi soċjali fil-mira tagħhom. 
B’konformità mal-għan ta’ ċirkoskrizzjoni bi preċiżjoni tal-fondi f’dan
ir-Regolament, il-paragrafu 1(a) tal-Artikolu 3 jistipula li EuSEF
ikun fond li jiddedika minimu ta’ 70 fil-mija mill-kontribuzzjonijiet kapitali
aggregati u kapital impenjat u mhux eżerċitat għal investimenti li jkunu
impriżi ta’ portafoll kwalifikanti. Dan jimplika li, pereżempju, spejjeż
operazzjonali li jrid jiġu ddebitati lill-EuSEF skont kif jista’ jiġi miftiehem
mal-investituri, iridu jinħarġu mit-30 fil-mija li jifdal
mill-kontribuzzjonijiet kapitali impenjati. 
Dan ir-Regolament jieħu f’kunsiderazzjoni wkoll il-karatteristiċi
speċjali tal-impriżi soċjali. L-objettiv ewlieni tal-impriżi soċjali huwa
l-kisba ta’ impatt soċjali pożittiv. Għaldaqstant, dan ir-Regolament jeħtieġ li
impriża ta’ portafoll kwalifikanti għandu jkollha impatt soċjali pożittiv u li
jista’ jitkejjel, li tuża l-profitti tagħha sabiex tikseb l-objettiv primarju u
li tkun mmaniġjata b’mod responsabbli u trasparenti. L-Artikolu 3
jispeċifika wkoll regoli u proċeduri li jrid ikunu fis-seħħ biex ikopru
ċ-ċirkostanzi li fihom impriża ta' portafoll kwalifikanti tkun tixtieq tqassam
parti mill-profitti tagħha lis-sidien u l-azzjonisti. Kif spjegat
fil-preambolu, tali tqassim ma għandux jippreġudika l-ksib effettiv
tal-objettiv primarju tal-impriża. 
Filwaqt li jittieħdu f’kunsiderazzjoni
l-ħtiġijiet ta’ finanzjament ta’ impriżi bħal dawn, l-għodod ta’ investiment
eliġibbli huma ddefiniti bl-istess mod. Dawn jinkludu strumenti ta’ ekwità,
strumenti ta’ dejn, investimenti f’EuSEFs oħrajn u selfiet ta’ terminu twil u
medju. 
Artikolu 4 – L-użu tal-isem “Fond ta'
Intraprenditorija Soċjali Ewropew" 
L-Artikolu 4
fih il-prinċipju ewlieni li jisħaq li huma biss dawk il-fondi li jikkonformaw
mal-kriterji uniformi stabiliti minn dan ir-Regolament li jkunu eliġibbli
sabiex jużaw l-isem “Fond ta' Intraprenditorija Soċjali Ewropew” sabiex
jikkumerċjalizzaw il-EuSEFs madwar l-Unjoni. 
Artikolu 5 – Kompożizzjoni
tal-portafoll
L-Artikolu 5
fih dispożizzjoni dettaljata dwar il-kompożizzjoni tal-portafoll li
tikkaratterizza EuSEF. F’dan ir-rigward, l-Artikolu 5 fih regoli uniformi
dwar il-miri ta’ investiment tal-EuSEF, l-għodod ta’ investiment eliġibbli,
ir-regoli dwar il-limiti li bihom maniġer ta’ EuSEF jista’ jżid l-iskopertura
tiegħu. Sabiex jingħata ċertu grad ta’ flessibilità għall-EuSEFs fl-immaniġjar
tal-investimenti u l-likwidità tagħhom, jitħallew isiru investimenti oħra fi
ħdan livell limitu massimu li ma jaqbiżx it-30 fil-mija tal-kontribuzzjonijiet
kapitali aggregati u l-investimenti kapitali mhux eżerċitati li ma jeħtieġx
jikkostitwixxi investimenti kwalifikanti.
Artikolu 6 – Investituri eliġibbli
L-Artikolu 6
fih dispożizzjonijiet dettaljati dwar l-investituri eliġibbli sabiex jinvestu
f’EuSEFs: skont dan l-Artikolu, il-EuSEFs jistgħu jiġu kkummerċjalizzati biss
lil investituri rikonoxxuti bħala investituri professjonali
fid-Direttiva 2004/39/KE. Il-kummerċjalizzazzjoni lejn investituri oħrajn
bħal ċerti individwi ta’ valur għoli hija permessa biss jekk dawn jimpenjaw
‘biljett’ minimu ta’ EUR 100 000 għall-fond u jekk jiġu segwiti ċerti
proċeduri mill-maniġer tal-fond sabiex il-maniġer tal-fond ikun raġonevolment
żgurat li dawn l-investituri oħrajn huma kapaċi jieħdu d-deċiżjonijiet dwar
l-investiment tagħhom u jifhmu r-riskji involuti. 
Artikolu 7 – Regoli tal-kondotta 
L-Artikolu 7
fih prinċipji ġenerali li jirregolaw l-imġiba ta’ maniġer ta’ EuSEF, l-aktar
fil-kondotta tal-attivitajiet tiegħu u r-relazzjoni tiegħu mal-investitur. 
Artikolu 8 – Kunflitti ta’ interess 
L-Artikolu 8
fih regoli għall-maniġġ ta’ kunflitti ta’ interess mill-maniġer ta’ EuSEF. Dawn
ir-regoli jeħtieġu wkoll li l-maniġer ikollu l-arranġamenti organizzazzjonali u
amministrattivi fis-seħħ sabiex jiżgura maniġġ xieraq tal-kunflitti ta’
interess. 
Artikolu 9
– Kejl tal-impatti soċjali pożittivi
L-Artikolu 9
jeħtieġ li l-maniġer ta’ EuSEF ikollu l-proċeduri meħtieġa fis-seħħ sabiex
ikejjel u jimmonitorja l-impatti soċjali pożittivi li l-impriżi ta’ portafoll
kwalifikanti u jkunu impenjati li jiksbu. 
Artikolu 10 - Rekwiżiti
organizzazzjonali
L-Artikolu 10
jeħtieġ li maniġer ta’ EuSEF ikollu riżorsi umani u tekniċi adegwati kif ukoll
biżżejjed fondi proprji daqs kemm jeħtieġ għall-immaniġjar xieraq tal-EuSEFs. 
Artikolu 11 – Valwazzjoni 
L-Artikolu 11
jindirizza l-valwazzjoni tal-assi ta’ EuSEF. Ir-regoli dwar din għandhom ikunu
stabiliti fid-dokumenti statutorji ta’ kull EuSEF.
Artikolu 12 - Rapporti annwali 
L-Artikolu 12
fih regoli dwar ir-rapporti annwali li l-maniġers ta’ EuSEF iridu jħejju
fir-rigward tal-EuSEF li jimmaniġjaw. Ir-rapport jispjega l-kompożizzjoni
tal-portafoll tal-fond u l-attivitajiet matul l-aħħar sena. Ikun fih ukoll
tagħrif dwar l-impatt soċjali miksub mill-politika ta’ investiment tal-fond.
Artikolu 13 - Divulgazzjoni lil
investituri
L-Artikolu 13
fih ċerti rekwiżiti ta’ divulgazzjoni ewlenin li huma fid-dmir tal-maniġer ta’
EuSEF fir-rigward tal-investituri tiegħu. Dawn ir-rekwiżiti fihom obbligi ta’
divulgazzjoni ġenerali ta’ qabel il-kuntratt fir-rigward tal-istrateġija ta’
investiment u l-objettivi tal-EuSEF, it-tagħrif dwar il-kostijiet u l-imposti
assoċjati, u l-profil tar-riskji/il-gwadanji tal-investiment propost
mill-EuSEF. Dawn ir-rekwiżiti jinkludu wkoll tagħrif dwar il-mod kif tiġi
kkalkolata r-remunerazzjoni tal-maniġer ta’ EuSEF. Fl-istess waqt, dawn
ir-rekwiżiti għandhom l-għan li jiżguraw trasparenza fir-rigward tan-natura
speċifika tal-EuSEFs, b’mod partikolari fir-rigward tal-eżitu soċjali pożittiv
li jinkiseb mill-politika ta’ investiment. 
Artikolu 14 – Superviżjoni 
L-Artikolu 14
sabiex jiġi żgurat li l-awtorità kompetenti tal-Istat Membru domiċiljari se
jkun jista’ jissupervizza l-konformità tal-maniġer ta’ EuSEF mar-rekwiżiti uniformi
stabiliti f’dan ir-Regolament; il-maniġer tal-EuSEF jeħtieġ jinforma
lill-awtorità kompetenti bl-intenzjoni tiegħu li jikkummerċjalizza EuSEFs
bid-denominazzjoni ta’ "Fond Ewropew ta’ Intrapreditorija Soċjali".
Il-maniġer jeħtieġ jipprovdi wkoll l-informazzjoni neċessarja inkluż dwar
l-arranġamenti għall-konformità ma' dan ir-Regolament u l-fondi li jkun fi
ħsiebu jikkummerċjalizza. Ladarba l-awtorità kompetenti tkun sodisfatta li
t-tagħrif meħtieġ huwa sħiħ u li l-arranġamenti huma xierqa sabiex jikkonformaw
mar-rekwiżiti stabiliti f’dan ir-Regolament, din tirreġistra lill-maniġer ta’
EuSEF. Din ir-reġistrazzjoni tkun valida madwar l-Unjoni kollha u tippermetti
lill-maniġer ta’ EuSEF sabiex jikkummerċjalizza l-EuSEFs bid-denominazzjoni
“Fond ta' Intraprenditorija Soċjali Ewropew”.
Artikolu 15 – Aġġornar tat-tagħrif 
L-Artikolu 15
fih regoli dwar iċ-ċirkustanzi meta jkun meħtieġ li jiġi aġġornat it-tagħrif
ipprovdut lill-awtorità kompetenti fl-Istat Membru domiċiljari. 
Artikolu 16 - Notifiki transfruntieri
L-Artikolu 16
jiddeskrivi l-proċess ta’ notifika transfruntier bejn l-awtoritajiet kompetenti
superviżorji li tinbeda wara r-reġistrazzjoni tal-maniġer ta’ EuSEF. 
Artikolu 17 – Bażi ta’ dejta tal-AETS
L-Artikolu 17
jafda lill-AETS bil-kompitu li taġġorna bażi ta’ dejta ċentrali li telenka
l-EuSEFs kollha li jkunu rreġistrati madwar l-Unjoni. 
Artikolu 18 – Superviżjoni mill-awtorità kompetenti
L-Artikolu 18 jistipula li l-awtoritajiet
kompetenti tal-Istat Membru domiċiljari jissupervizzaw ir-rekwiżiti ta’ dan
ir-Regolament.
Artikolu 19 – Setgħat superviżorji
L-Artikolu 19
jispeċifika lista ta’ setgħat superviżorji li l-awtoritajiet kompetenti
jkollhom għad-dispożizzjoni tagħhom sabiex tiġi żgurata konformità mal-kriterji
uniformi li jinstabu fir-Regolament. 
Artikolu 20 – Sanzjonijiet
L-Artikolu 20
fih dispożizzjonijeit dwar sanzjonijiet sabiex jiġi żgurat l-infurzar xieraq
tar-rekwiżiti ta’ dan ir-Regolament. 
Artikolu 21 – Ksur
tad-dispożizzjonijiet ewlenin
L-Artikolu 21
jispeċifika li l-ksur tad-dispożizzjonijiet ewlenin ta’ dan ir-Regolament bħal
dwar il-kompożizzjoni tal-portafoll, l-investituri eliġibbli u l-użu tal-isem
“Fond ta' Intraprenditorija Soċjali Ewropew" għandu jiġi sanzjonat
bil-projbizzjoni tal-użu tal-isem u t-tneħħija tal-maniġer ta’ EuSEF
mir-reġistru.
Artikolu 22 – Kooperazzjoni
superviżorja
L-Artikolu 22
fih ir-regoli dwar l-iskambju ta’ informazzjoni superviżorja bejn
l-awtoritajiet kompetenti fl-Istat Membru domiċiljari u dak ospitanti u l-AETS.

Artikolu 23 - Segretezza professjonali
L-Artikolu 23
fih dispożizzjonijiet dwar il-livell meħtieġ ta’ segretezza professjonali li
għandhom japplikaw għall-awtoritajiet nazzjonali relevanti kollha u
għar-Regolatur Ewropew tat-Titoli u s-Swieq (AETS). 
Artikolu 24 – Kundizzjonijiet għall-għoti
tas-setgħa
L-Artikolu 24
jistabilixxi l-kundizzjonijiet li taħthom il-Kummissjoni tingħata s-setgħa li
tadotta atti delegati.
Artikolu 25 - Reviżjoni 
L-Artikolu 25
fih klawżoli dwar ir-reviżjoni tar-Regolament propost u l-proposti possibbli
tal-Kummissjoni sabiex jiġu mmodifikati dawn tal-aħħar. 

4.                      
IMPLIKAZZJONI BAĠITARJA 

Ma hemm l-ebda implikazzjoni baġitarja.
2011/0418 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
dwar il-Fondi ta' Intraprenditorija Soċjali
Ewropej
(Test b’relevanza għaż-ŻEE)
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b’mod partikolari l-Artikolu 114
tiegħu,
Wara li kkunsidraw il-proposta
mill-Kummissjoni Ewropea,
Wara li ttrażmettew l-abbozz tal-att
leġiżlattiv lill-Parlamenti nazzjonali,
Wara li kkunsidraw l-opinjoni tal-Bank
Ċentrali Ewropew[6],
Wara li kkunsidraw l-opinjoni tal-Kumitat
Ekonomiku u Soċjali Ewropew[7],
Filwaqt li aġixxew skont il-proċedura
leġiżlattiva ordinarja,
Billi:
(1)              
Waqt li l-investituru wkoll qed ifittxu għanijiet
soċjali u mhux biss redditi finanzjarji, aktar ma jmur aktar qed jemerġi suq
ta’ investiment soċjali fl-Unjoni, magħmul parzjalment minn fondi
tal-investiment li jimmiraw lejn impriżi soċjali. Tali fondi ta’ investiment
jipprovdu finanzjament għall-impriżi soċjali li jaġixxu għala muturi tal-bidla
soċjali billi joffru soluzzjonijiet innovattivi għall-problemi soċjali u jagħtu
kontribut ferm importanti għall-ilħuq tal-objettivi tal-Istrateġija Ewropa 2020.
(2)              
Huwa neċessarju li jiġi stipulat qafas komuni ta’
regoli dwar l-użu tad-denominazzjoni "Fond ta' Intraprenditorija Soċjali
Ewropew", partikolarment dwar il-kompożizzjoni tal-portafoll ta’ fondi li
joperaw b'din id-denominazzjoni, il-miri ta’ investiment eliġibbli tagħhom,
l-għodod tal-investiment li jużaw u l-kategoriji ta’ investituri li jkunu
eliġibbli għall-investiment f'tali fondi minn regoli uniformi tal-Unjoni.
Fin-nuqqas ta’ qafas komuni bħal dan, hemm ir-riskju li l-Istati Membri
jadottaw provvedimenti diverġenti fil-livell nazzjonali li jkollhom impatt
negattiv dirett fuq il-funzjonament tajjeb tas-suq intern u joħolqu ostakli
għalih, billi l-fondi li jkunu jixtiequ joperaw lil hinn mill-fruntieri jkunu
soġġetti għal regoli differenti fl-Istati Membri differenti. Barra minn hekk,
rekwiżiti diverġenti ta’ kwalità dwar il-kompożizzjoni tal-protafolji, il-miri
ta’ investiment u l-investituri eliġibbli jistgħu jwasslu għal livelli
differenti ta’ protezzjoni għall-investitur u jiġġeneraw konfużjoni fir-rigward
tal-offerta ta’ investiment assoċjata mal-Fond ta' Intraprenditorija Soċjali
Ewropew (EuSEF). L-investituri għandhom, barra minn hekk, ikunu kapaċi
jikkomparaw l-offerti ta’ investiment ta’ EuSEFs differenti. Jeħtieġ li
jitneħħew l-ostakli sinifikanti għall-ġbir transfruntier ta’ fondi mill-EuSEFs
u li jiġu evitati distorsjonijiet għall-kompetizzjoni bejn dawk il-fondi, u li
jiġi pprevenut li fil-futur jokkorru kwalunkwe ostaklu ieħor għall-kummerċ u
distorsjonijiet sinifikanti għall-kompetizzjoni. Konsegwentement, il-bażi
ġuridika xierqa hija l-Artikolu 114 tat-TFUE, kif interpretat skont
il-każistika konsistenti tal-Qorti tal-Ġustizzja tal-Unjoni Ewropea.
(3)              
Jeħtieġ li jiġi adottat Regolament li jistabilixxi
regoli uniformi applikabbli għall-EuSEFs u li jimponi obbligi korrispondenti
fuq il-maniġers tagħhom fl-Istati Membri kollha li jkunu jixtiequ jiġbru
l-kapital mill-Unjoni kollha bl-użu tad-denominazzjoni "Fond ta'
Intraprenditorija Soċjali Ewropew". Dawn ir-rekwiżiti għandhom jiżguraw
il-kunfidenza tal-investituri li jkunu jixtiequ jinvestu f'tali fondi. 
(4)              
Id-definizzjoni tar-rekwiżiti ta’ kwalità għall-użu
tad-denominazzjoni "Fond ta' Intraprenditorija Soċjali Ewropew"
fil-forma ta’ Regolament għandha tiżgura li dawk ir-rekwiżiti jkunu direttament
applikabbli għall-maniġers tal-impriżi ta’ investiment kollettiv li jiġbru
fondi bl-użu ta’ din id-denominazzjoni. Dan jiżgura kundizzjonijiet uniformi
għall-użu ta’ din id-denominazzjoni bil-prevenzjoni ta’ rekwiżiti nazzjonali
diverġenti li jirriżultaw mit-traspożizzjoni ta’ Direttiva. Dan ir-Regolament
ifisser li l-maniġers ta’ impriżi ta’ investiment kollettiv li jużaw din
id-denominazzjoni jkunu jeħtieġu jsegwu l-istess regoli fl-Unjoni kollha, li
jqawwi wkoll il-kunfidenza tal-investituri li jkunu jixtiequ jinvestu f'fondi
li jiffokaw fuq impriżi soċjali. Regolament inaqqas ukoll il-kumplessità
regolatorja u, għall-maniġer, il-kost tal-konformità ma' regoli nazzjonali
spiss diverġenti li jirregolaw tali fondi, speċjalment għal dawk il-maniġers li
jkunu jixtiequ jiġbru kapital fuq bażi transfruntiera. Regolament għandu
jikkontribwixxi wkoll għall-eliminazzjoni ta' distorsjonijiet kompetittivi. 
(5)              
Sabiex tiġi ċċarata r-relazzjoni bejn dan
ir-Regolament u r-regoli ġenerali applikabbli tal-Unjoni dwar l-impriżi ta’
investiment kollettiv u l-maniġers tagħhom, huwa neċessarju li jiġi stabilit li
dan ir-Regolament għandu japplika biss għall-maniġers tal-impriżi ta'
investiment kollettiv għajr l-UCITS skont l-Artikolu 1
tad-Direttiva 2009/65/KE tal-Parlament Ewropew u tal-Kunsill
tat-13 ta’ Lulju 2009 dwar il-koordinazzjoni ta’ liġijiet,
regolamenti u dispożizzjonijiet amministrattivi fir-rigward tal- impriżi ta’
investiment kollettiv f’titoli trasferibbli (UCITS)[8] u li
jkunu stabiliti fl-Unjoni u jkunu rreġistrati mal-awtorità kompetenti fl-Istat
Membru domiċiljari tagħhom skont id-Direttiva 2011/61/KE tal-Parlament Ewropew
u tal-Kunsill tat-8 ta’ Ġunju 2011 dwar Maniġers ta’ Fondi ta’
Investiment Alternattivi u li temenda d-Direttivi 2003/41/KE u 2009/65/KE u r-Regolamenti
(KE) Nru 1060/2009 u (UE) Nru 1095/2010[9]. Barra minn hekk, dan ir-Regolament għandu
japplika biss għal maniġers li jimmaniġjaw portafolji tal-EuSEFs li l-assi
maniġjati tagħhom f'daqqa ma jaqbżux livell limitu ta’
EUR 500 miljun. Sabiex il-kalkolu ta’ dan il-livell limitu jsir
operattiv, is-setgħa li jiġu adottati atti skont l-Artikolu 290
tat-Trattat dwar il-Funzjonament tal-Unjoni Ewropea għandha tiġi delegata
lill-Kummissjoni fir-rigward tal-ispeċifikar tal-kalkolu ta’ dan il-livell limitu.
Meta teżerċita din is-setgħa, il-Kummissjoni għandha, sabiex tiżgura
konsistenza mar-regoli dwar l-impriżi ta’ investiment kollettiv, tqis
provvedimenti adottati mill-Kummissjoni skont il-punt (a)
tal-Artikolu 3 (6) tad-Direttiva 2011/61/KE.
(6)              
Dan ir-Regolament ma japplikax f’każijiet fejn
il-maniġers ta’ impriżi ta’ investiment kollettiv ma jkunux jixtiequ jużaw
l-isem “Fond ta' Intraprenditorija Soċjali Ewropew”. F’dawk il-każijiet, regoli
nazzjonali u regoli ġenearli tal-Unjoni eżistenti għandhom jibqgħu japplikaw. 
(7)              
Dan ir-Regolament għandu jistabilixxi regoli
uniformi dwar in-natura tal-EuSEFs, notevolment dwar l-impriżi ta' portafoll li
fihom l-EuSEFs ikunu permess jinvestu, u l-istrumenti ta' investiment li
jintużaw. Sabiex jiġu żgurati ċ-ċarezza u ċ-ċertezza neċessarji, dan
ir-Regolament għandu wkoll jistabilixxi kriterji uniformi sabiex jidentifika
l-impriżi soċjali bħala impriżi ta’ portafoll kawlifikanti eliġibbli. Bħala
objettiv ewlieni, l-impriżi soċjali għandhom il-ksib tal-impatt soċjali
pożittiv u mhux li jimmassimizzaw il-profitti tagħhom. Għaldaqstant, dan
ir-Regolament għandu jeħtieġ li impriża ta’ portafoll kwalifikanti għandu
jkollha l-ksib ta’ impatt soċjali pożittiv u li jista’ jitkejjel bħala l-enfasi
tagħha; li hi tuża l-profitti tagħha sabiex tikseb l-objettiv primarju tagħha u
li tkun immaniġjata b’mod responsabbli u trasparenti. Għall-każijiet
ġeneralment eċċezzjonali, li fihom impriża ta’ portafoll kwalifikanti tkun
tixtieq tqassam profitti lill-azzjonisti u s-sidien, l-impriża ta’ protafoll
kwalifikanti għandu jkollha proċeduri u regoli predefiniti dwar kif jitqassmu
l-profitti lill-azzjonisti u lis-sidien. Dawk ir-regoli għandhom jispeċifikaw
li t-tqassim tal-profitti ma jippreġudikax l-objettiv soċjali primarju. 
(8)              
L-impriżi soċjali jinkludu firxa wiesgħa ta’
impiżi, ta’ forom ġuridiċi varji, li jipprovdu servizzi soċjali jew oġġetti lil
persuni vulnerabbli jew marġinati. Dawn is-servizzi jinkludu aċċess għal
abitazzjoni, servizzi ta’ kura tas-saħħa, assistenza għal persuni anzjani jew diżabli,
indukrar tat-tfal, aċċess għall-impjieg u taħriġ kif ukoll maniġjar
tad-dipendenzi. L-impriżi soċjali jinkludu wkoll impriżi li jużaw metodu ta’
produzzjoni ta’ prodotti jew servizzi b’objettiv soċjali, iżda li
l-attivitajiet tagħhom jistgħu jaqgħu barra l-kamp tal-forniment tal-prodotti
jew servizzi soċjali. Dawk l-attivitajiet jinkludu l-integrazzjoni soċjali jew
professjonali permezz ta’ aċċess għal impjieg għal persuni żvantaġġati b’mod
partikolari minħabba kwalifiki nieqsa jew problemi soċjali jew professjonali li
jwasslu għall-esklużjoni u l-marġinazzjoni.
(9)              
Meta wieħed iqis il-ħtiġijiet ta’ finanzjament
speċifiċi tal-impriżi soċjali, huwa neċessarju li tinkiseb ċarezza rigward
it-tipi ta’ strumenti li EuSEF għandu juża għal dawn il-finanzjamenti.
Għaldaqstant, dan ir-Regolament għandu jistabilixxi regoli uniformi dwar
strumenti eliġibbli li għandhom jintużaw minn EuSEF meta jagħmel investimenti,
li jinkludu strumenti ta’ ekwità, strumenti ta’ dejn, investimenti f’EuSEFs
oħrajn u selfiet ta’ terminu qasir jew medju.
(10)          
Sabiex tinżamm il-flessibilità meħtieġa
fil-portafoll ta’ investiment tagħhom, il-EuSEFs jistgħu jinvestu wkoll f’assi
oħrajn għajr investimenti kwalifikanti sakemm dawn l-investimenti ma jaqbżux
il-limiti stabiliti minn dan ir-Regolament għal investimenti nonkwalifikanti.
Parteċipazzjonijiet ta' terminu qasir bħal flus u ekwivalenti għal flus ma
għandhomx jittieħdu f’kunsiderazzjoni għall-kalkolu tal-limiti stabiliti għal
investimenti nonkwalifikanti f’dan ir-Regolament. 
(11)          
Sabiex jiġi żgurat li l-isem “Fond ta'
Intraprenditorija Soċjali Ewropew” ikun affidabbli u faċilment rikonoxxibbli
għall-investituri madwar l-Unjoni, dan ir-Regolament għandu jistabilixxi li
huma biss dawk il-maniġers ta’ EuSEF li jikkonformaw mal-kriterji uniformi ta’
kwalità kif stabiliti f’dan ir-Regolament għandhom ikunu eliġibbli sabiex jużaw
dan l-isem meta jikkummerċjalizzaw l-EuSEFs madwar l-Unjoni. 
(12)          
Sabiex jiġi żgurat li l-EuSEFs ikollhom profil
distint u identifikabbli li jkun xieraq għall-iskop tagħhom, għandu jkun hemm
regoli uniformi dwar il-kompożizzjoni tal-portafoll u dwar it-tekniki ta’
investiment li huma permessi għal fondi bħal dawn. 
(13)          
Sabiex jiġi żgurat li l-EuSEFs ma jikkontribwixxux
għall-iżvilupp ta’ riskji sistemiċi, u sabiex jiġi żgurat li dawn il-fondi
jikkonċentraw, fl-attivitajiet ta’ investiment tagħhom, fuq l-appoġġ għal
kumpaniji ta’ portafoll kwalifikanti, ma għandhomx jitħallew it-teħid ta’ self
u ingranaġġ fil-livell tal-fond. Madanakollu, sabiex il-fond ikun jista’ jkopri
ħtiġijiet straordinarji ta’ likwidità li jistgħu jinqalgħu bejn l-eżerċizju
tal-kapital impenjat mill-investituri u r-riċevuta fattwali tal-kapital fil-kontijiet
tiegħu, għandu jitħalla jissellef fuq terminu qasir.
(14)          
Sabiex jiġi żgurat li l-EuSEFs ikunu
kummerċjalizzati lil investituri li jkollhom l-għarfien, l-esperjenza u
l-kapaċità li jieħdu r-riskji li dawn il-fondi jġibu magħhom, u sabiex tinżamm
il-kunfidenza u l-fiduċja tal-investituri fil-EuSEF, għandhom jiġu stabiliti
ċerti salvagwardji speċifiċi. Għaldaqstant, il-EuSEFs għandhom jiġu ġeneralment
kummerċjalizzati biss lil investituri li jkunu klijenti professjonali jew li
jistgħu jiġu ttrattati bħala klijenti professjonali skont
id-Direttiva 2004/39/KE tal-Parlament Ewropew u tal-Kunsill
tal-21 ta’ April 2004 dwar is-swieq fl-istrumenti finanzjarji li
temenda d-Direttivi tal-Kunsill 85/611/KEE u 93/6/KEE u d-Direttiva 2000/12/KE
tal-Parlament Ewropew u tal-Kunsill u li tħassar id-Direttiva tal-Kunsill
93/22/KEE[10].
Madanakollu, sabiex ikun hemm bażi ta’ investituri wiesgħa biżżejjed għal
investimenti fil-EuSEFs ikun tajjeb ukoll li ċerti investituri oħrajn ikollhom
aċċess għal dawn il-fondi, inklużi individwi ta’ valur għoli. Għal dawk
l-investituri l-oħrajn għandhom jiġu stabiliti salvagwardji speċifiċi sabiex
jiġi żgurat li l-EuSEFs ikunu kummerċjalizzati biss lil investituri li għandhom
profil xieraq sabiex jagħmlu investimenti bħal dawn. Dawn is-salvagwardji
jeskludu l-kummerċjalizzazzjoni permezz tal-użu ta’ pjanijiet ta’ tfaddil
perjodiku.
(15)          
Sabiex jiġi żgurat li jkunu biss dawk il-maniġers
ta’ EuSEF li jissodisfaw kriterji tal-kwalità uniformi fir-rigward tal-imġiba
tagħhom fis-suq li jużaw id-denominazzjoni “Fond ta' Intraprenditorija Soċjali
Ewropew”, dan ir-Regolament għandu jistabilixxi regoli dwar il-kondotta
tal-operazzjonijiet u r-relazzjoni tal-maniġer ta’ EuSEF mal-investituri
tiegħu. Għall-istess raġuni, dan ir-Regolament għandu jistabilixxi wkoll
kundizzjonijiet uniformi rigward il-maniġġ tal-kunflitti ta’ interess minn
maniġers bħal dawn. Dawn ir-regoli għandhom ukoll jeħtieġu li l-maniġer ikollu
l-arranġamenti organizzazzjonali u amministrattivi fis-seħħ sabiex jiżgura
maniġġ xieraq tal-kunflitti ta’ interess. 
(16)          
Il-ħolqien ta’ impatti soċjali pożittivi flimkien
mal-ġenerazzjoni tar-redditi finanzjarji għall-investituri huwa karatteristika
prinċipali tal-fondi ta’ investiment li fil-mira tagħhom għandhom l-impriżi
soċjali, tali li jiddistingwihom minn tipi oħrajn ta’ fondi ta’ investiment.
Għaldaqstant, dan ir-Regolament għandu jeħtieġ li l-maniġer ta’ EuSEF idaħħal
fis-seħħ proċeduri għall-monitoraġġ u t-tkejjil tal-impatti soċjali pożittivi
biex jinlaħqu permezz ta’ investiment fl-impriżi ta’ portafoll kwalifikanti. 
(17)          
Sabiex tiġi żgurata l-integrità tal-isem “Fond ta'
Intraprenditorija Soċjali Ewropew”, dan ir-Regolament għandu jkun fih ukoll
kriterji dwar il-kwalità fir-rigward tal-organizzazzjoni ta’ maniġer ta’ EuSEF.
Għaldaqstant, dan ir-Regolament għandu jistabilixxi rekwiżiti uniformi u
proporzjonati għall-ħtieġa li jibqa’ jkun hemm riżorsi tekniċi u umani adegwati
kif ukoll biżżejjed fondi proprji għall-immaniġjar xieraq tal-EuSEFs. 
(18)          
Huwa neċessarju għall-finijiet tal-protezzjoni
għall-investitur li jiġi żgurat li l-assi tal-EuSEFs ikunu valwati kif xieraq.
Għalhekk id-dokumenti ta’ kostituzzjoni tal-EuSEF għandu jkun fihom regoli dwar
il-valwazzjoni tal-assi. Dan għandu jiżgura l-integrità u t-trasparenza
tal-valwazzjoni.
(19)          
Sabiex jiġi żgurat li l-maniġers ta’ EuSEF li jużaw
l-isem “Fondi ta' Intraprenditorija Soċjali Ewropej” jagħtu biżżejjed rendikont
tal-attivitajiet tagħhom, għandhom jiġu stabiliti regoli uniformi dwar
ir-rapporti annwali. 
(20)          
Biex tiġi żgurata l-integrità tad-denominazzjoni
“Fond ta' Intraprenditorija Soċjali Ewropew” f’għajnejn l-investituri huwa
neċessarju li d-denominazzjoni tintuża biss minn maniġers ta’ fondi li jkunu
kompletament trasparenti fir-rigward tal-politika u l-miri tagħhom
tal-investiment. Għaldaqstant, dan ir-Regolament għandu jistabilixxi regoli
uniformi dwar rekwiżiti ta’ divulgazzjoni fid-dmit tal-maniġer ta’ EuSEF
fir-rigward tal-investituri tiegħu. Dawn ir-rekwiżiti jinkludu dawk l-elementi
li huma speċifiċi għall-investimenti fl-impriżi soċjali, sabiex ikunu jistgħu
jinkisbu konsistenza u komparabilità akbar ta’ dan it-tagħrif. Dawn jinkludu
tagħrif dwar il-kriterji u l-proċeduri li jintużaw sabiex jintgħażlu impriżi
ta’ portafoll kwalifikanti partikolari bħala miri tal-investiment. Din tinkludi
wkoll tagħrif dwar l-impatt soċjali pożittiv miksub mill-politika
tal-investiment u dwar kif dan l-eżitu għandu jiġi mmonitorjat u vvalutat.
Sabiex jiġu żgurati l-kunfidenza u l-fiduċja neċessarji tal-investituri f’dawn
it-tip ta’ investimenti, tkun inkluża anki l-informazzjoni dwar l-assi
tal-EuSEF għajr dawk investiti f’impriżi ta’ portafoll kwalifikanti u dwar kif
dawn jintgħażlu. 
(21)          
Sabiex tiġi żgurata s-superviżjoni effikaċi
tar-rekwiżiti uniformi li jinstabu f’dan ir-Regolament, l-awtorità kompetenti
tal-Istat Membru domiċiljari għandha tissupervizza l-konformità tal-maniġer ta’
EuSEF mar-rekwiżiti uniformi stabiliti f'dan ir-Regolament. Għal dan il-għan,
il-maniġer ta’ EuSEF li jixtieq jikkumerċjalizza l-fondi tiegħu bl-isem “Fond
ta' Intraprenditorija Soċjali Ewropew” għandu jgħarraf lill-awtorità kompetenti
tal-Istat Membru domiċiljari tiegħu b’din l-intenzjoni. L-awtorità kompetenti
għandha tirreġistra l-maniġer ta’ fond jekk ikun ġie pprovdut it-tagħrif
meħtieġ kollu u jekk ikun hemm fis-seħħ biżżejjed arranġamenti sabiex ikun hemm
konformità mar-rekwiżiti ta’ dan ir-Regolament. Din ir-reġistrazzjoni għandha
tkun valida madwar l-Unjoni sħiħa. 
(22)          
Sabiex tiġi żgurata s-superviżjoni effikaċi
tal-konformità mal-kriterji uniformi stabiliti, dan ir-Regolament għandu jkun
fih regoli dwar iċ-ċirkustanzi li fihom it-tagħrif ipprovdut lill-awtorità
kompetenti fl-Istat Membru domiċiljari tkun teħtieġ aġġornament. 
(23)          
Għas-superviżjoni effikaċi tar-rekwiżiti stipulati,
dan ir-Regolament għandu jistabilixxi wkoll proċess għan-notifiki
transfruntieri bejn l-awtoritajiet kompetenti superviżorji, li għandhom jinbdew
mar-reġistrazzjoni tal-maniġer ta’ EuSEF fl-Istat Membru domiċiljari tiegħu. 
(24)          
Sabiex jinżammu kundizzjonijiet trasparenti
għall-kummerċjalizzazzjoni ta’ maniġer ta’ EuSEF madwar l-Unjoni, l-Awtorità
Ewropea tat-Titoli u s-Swieq (AETS) għandha tiġi fdata bir-responsabilità ta’
bażi ta’ dejta ċentrali li telenka l-EuSEFs li jkunu rreġistrati skont dan
ir-Regolament. 
(25)          
Sabiex tiġi żgurata s-superviżjoni effettiva
tal-kriterji uniformi stabiliti, dan ir-Regolament għandu jkun fih lista ta’
setgħat superviżorji li l-awtoritajiet kompetenti jkollhom għad-dispożizzjoni
tagħhom. 
(26)          
Sabiex jiġi żgurat infurzar xieraq, dan
ir-Regolament għandu jkun fih sanzjonijiet għall-ksur tad-dispożizzjonijiet
ewlenin tiegħu, jiġifieri, ir-regoli dwar il-kompożizzjoni tal-portafoll, dwar
salvagwardji relatati mal-identità tal-investituri eliġibbli, u dwar l-użu
tal-isem “Fond ta' Intraprenditorija Soċjali Ewropew” minn maniġers ta’ EuSEF
reġistrati biss. Għandu jiġi stabilit li ksur ta’ dawn id-dispożizzjonijiet
ewlenin jirriżulta fi projbizzjoni tal-użu tal-isem u t-tneħħija tal-maniġer
tal-fond mir-reġistru.
(27)          
L-informazzjoni superviżorja għandha tiġi skambjata
bejn l-awtoritajiet kompetenti fl-Istati Membri domiċiljari u ospitanti u
l-AETS. 
(28)          
Kooperazzjoni regolatorja effettiva fost
l-entitajiet inkarigati mis-supeviżjoni tal-konformità mal-kriterji uniformi
stabiliti f’dan ir-Regolament teħtieġ li livell għoli ta’ segretezza
professjonali għandu japplika għall-awtoritajiet nazzjonali relevanti kollha u
għall-AETS. 
(29)          
L-istandards tekniċi fis-servizzi finanzjarji
għandhom jiżguraw armonizzazzjoni konsistenti u livell għoli ta’ superviżjoni
madwar l-Unjoni. Bħala korp b’kompetenzi ferm speċjalizzati, ikun effiċjenti u
xieraq li l-AETS tiġi inkarigata mill-elaborazzjoni tal-abbozz ta’ standards
tekniċi ta’ implimentazzjoni fejn dawn ma jinvolvux għażliet ta' politika,
għas-sottomissjoni lill-Kummissjoni. 
(30)          
Il-Kummissjoni għandha tingħata s-setgħa li tadotta
standards tekniċi ta’ implimentazzjoni permezz ta’ atti ta’ implimentazzjoni
skont l-Artikolu 291 tat-Trattat dwar il-Funzjonament tal-Unjoni Ewropea u
skont l-Artikolu 15 tar-Regolament (UE) Nru 1095/2010 tal-Parlament
Ewropew u tal-Kunsill tal-24 ta’ Novembru 2010 li jistabbilixxi
Awtorità Superviżorja Ewropea (Awtorità Ewropea tat-Titoli u s-Swieq) u li
jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni
2009/77/KE[11].
L-AETS għandha tiġi inkarigata mill-abbozzar tal-istandards tekniċi ta’
implimentazzjoni għall-format u l-metodu tal-proċedura ta’ notifika
fl-Artikolu 16.
(31)          
Sabiex jiġu speċifikati ir-rekwiżiti stipulati
f'dan ir-Regolament, is-setgħa li jiġu adottati l-atti skont
l-Artikolu 290 tat-Trattat dwar il-Funzjonament tal-Unjoni Ewropea għandha
tiġi ddelegata lill-Kummissjoni fir-rigward tal-ispeċifikar tal-metodi li
jintużaw għall-kalkolu u l-monitoraġġ tal-livell limitu kif imsemmi f'dan
ir-Regolament, l-ispeċifikar tad-dettalji tal-identifikazzjoni tal-impriżi ta’
portafoll kwalifikanti, it-tipi ta' kunflitti ta' interess li l-maniġers ta'
EuSEF jeħtieġu jevitaw u l-passi li għandhom jittieħdu f’dan ir-rigward,
id-dettalji tal-proċeduri sabiex jitkejlu l-impatti soċjali li għandhom
jinkisbu mill-impriżi ta’ portafoll kwalifikanti u d-dettalji
għall-ispeċifikazzjoni tar-rekwiżiti ta’ trasparenza. Huwa ta’ importanza
partikolari li l-Kummissjoni twettaq il-konsultazzjonijiet xieraq matul
il-ħidma preparatorja tagħha, anki flimkien ma’ esperti. Din il-ħidma għandha
tieħu f’kunsiderazzjoni anki l-inizjattivi awtoregolatorji u l-kodiċi ta’
kondotta. 
(32)          
Meta tħejji u tfassal l-atti delegati,
il-Kummissjoni għandha tiżgura trażmissjoni simultanja, f’waqtha u xierqa
tad-dokumenti relevanti lill-Parlament Ewropew u lill-Kunsill. 
(33)          
Mhux aktar tard minn erba’ snin wara d-data li fiha
dan ir-Regolament jsir applikabbli, għandu jsir rieżami ta’ dan ir-Regolament
sabiex jittieħed f’kunsiderazzjoni l-iżvilupp tas-suq tal-EuSEFs. Fuq il-bażi
tar-rieżami, il-Kummissjoni għandha tissottometti rapport lill-Parlament
Ewropew u lill-Kunsill flimkien ma’ bidliet leġiżlattivi, jekk ikun hemm. 
(34)          
Dan ir-Regolament jirrispetta d-drittijiet
fundamentali u josserva l-prinċipji rikonoxxuti b’mod partikolari fil-Karta
tad-Drittijiet Fundamentali tal-Unjoni Ewropea, inkluż id-dritt għar-rispett
għall-ħajja privata u tal-familja u l-libertà ta’ intrapriża.
(35)          
Id-Direttiva tal-Parlament Ewropew u tal-Kunsill
95/46/KE tal-24 ta’ Ottubru, 1995 dwar il-protezzjoni ta’ individwi fir-rigward
ta’ l-ipproċessar ta’ data personali u dwar il-moviment liberu ta’ dik id-data[12]
tirregola l-ipproċessar ta’ dejta personali mwettqa fl-Istati Membri
fil-kuntest ta’ dan ir-Regolament u taħt is-superviżjoni tal-awtoritajiet
kompetenti tal-Istati Membri, b’mod partikolari l-awtoritajiet pubbliċi
indipendenti magħżula mill-Istati Membri. Ir-Regolament (KE) Nru 45/2001
tal-Parlament Ewropew u tal-Kunsill tat-18 ta’ Diċembru 2000
dwar il-protezzjoni ta' individwu fir-rigward tal-ipproċessar ta' data
personali mill-istituzzjonijiet u l-korpi tal-Komunità u dwar il-movement
liberu ta' dak id-data[13],
jirregola l-ipproċessar tad-dejta personali mwettaq mill-AETS fi ħdan il-qafas
ta’ dan ir-Regolament u taħt is-superviżjoni tal-Kontrollur Ewropew
għall-Protezzjoni tad-Data.
(36)          
L-objettiv ta’ dan ir-Regolament, l-aktar
l-iżvilupp ta’ Suq Intern għall-EuSEFs billi jistabilixxi qafas
għar-reġistrazzjoni ta’ maniġers ta’ EuSEF sabiex tiġi faċilitata
l-kummerċjalizzazzjoni tal-EuSEFs madwar l-Unjoni, jista’ jinkiseb biss
fil-livell tal-Unjoni. L-Unjoni tista’ tadotta miżuri skont il-prinċipju ta’
sussidjarjetà kif stabilit fl-Artikolu 5 tat-Trattat dwar l-Unjoni
Ewropea. Skont il-prinċipju ta’ proporzjonalità, kif stabilit f’dan l-Artikolu,
dan ir-Regolament ma jmurx lil hinn minn dak li neċessarju sabiex jikseb dak
l-objettiv,
ADOTTAW DAN IR-REGOLAMENT:
KAPITOLU I
SUĠĠETT, KAMP TA’ APPLIKAZZJONI U DEFINIZZJONIJIET
Artikolu 1
Dan ir-Regolament jistabilixxi rekwiżiti
uniformi għal dawk il-maniġers ta’ impriżi ta’ investiment kollettivi li jkunu
jixtiequ jużaw id-denominazzjoni "Fond ta' Intraprenditorija Soċjali
Ewropew” (EuSEF) u l-kundizzjonijiet għall-kummerċjalizzazzjoni tal-impriżi ta’
investiment kollettivi taħt l-istess denominazzjoni fl-Unjoni, u għaldaqstant,
jikkontribwixxi għall-funzjonament mingħajr intoppi tas-suq intern. 
Dan ir-Regolament jistabilixxi wkoll regoli
uniformi għall-kummerċjalizzazzjoni ta’ maniġer ta’ EuSEF lil investituri
eliġibbli madwar l-Unjoni, għall-kompożizzjoni tal-portafoll ta’ EuSEFs, għal
strumenti u tekniki ta’ investiment eliġibbli, kif ukoll l-organizzazzjoni,
it-trasparenza u l-kondotta ta’ maniġers ta’ EuSEF li jikkummerċjalizzaw EuSEFs
madwar l-Unjoni. 
Artikolu 2
1.                      
Dan ir-Regolament japplika għall-maniġers ta’
impriżi ta’ investiment kollettiv kif iddefiniti fl-Artikolu 3 (1) (b)
li jkunu stabiliti fl-Unjoni u jkunu soġġetti għal reġistrazzjoni
mal-awtoritajiet kompetenti tal-Istat Membru domiċiljari tagħhom skont
il-punt (a) tal-Artikolu 3 (3) tad-Direttiva 2011/61/KE, sakemm
dawn il-maniġers jimmaniġjaw portafolji tal-EuSEFs li l-assi maniġjati tagħhom
b'kollox ma jeċċedux livell limitu ta’ EUR 500 miljun jew, fl-Istati
Membri fejn l-euro ma tkunx il-munita uffiċjali, il-valur korrispondenti
fil-munita nazzjonali fid-data ta’ dħul fis-seħħ ta’ dan ir-Regolament.
2.                      
Fil-kalkolu tal-livell limitu msemmi
fil-paragrafu 1, il-maniġers ta’ impriżi ta’ investiment kollettivi li
jimmaniġjaw fondi għajr l-EuSEFs ma jkunux jeħtieġu li jaggregaw l-assi
maniġjati f'dawk il-fondi.
3.                      
Il-Kummissjoni tingħata s-setgħa li tadotta atti
delegati skont l-Artikolu 24 biex tispeċifika l-metodi għall-kalkolu
tal-livell limitu kif imsemmi fil-paragrafu 1 ta’ dan l-Artikolu u
għall-monitoraġġ tal-konformità ma' dan il-livell limitu fuq bażi kontinwa. 
Artikolu 3
1.                      
Għall-finijiet ta’ dan ir-Regolament, japplikaw
id-definizzjonijiet li ġejjin:
(a)         
‘Fond ta' Intraprenditorija Soċjali Ewropew’
(EuSEF) tfisser impriża ta’ investiment kollettiv li tinvesti minimu ta’ 70
fil-mija tal-kontribuzzjonijiet kapitali aggregati u kapital impenjat mhux
eżerċitat tagħha f’assi li huma investimenti kwalifikanti; 
(b)         
‘impriża ta’ investiment kollettiv’ tfisser impriża
li tiġbor kapital minn numru ta’ investituri bil-għan li tinvestih skont
politika ta’ investiment definita għall-benefiċċju ta’ dawk l-investituri u li
ma teħtieġx awtorizzazzjoni skont l-Artikolu 5
tad-Direttiva 2009/65/KE;
(c)         
‘investimenti kwalifikanti’ tfisser kwalunkwe
wieħed mill-istrumenti li ġejjin: 
(i)      strument ta’ ekwità li jkun: 
–              
maħruġ minn impriża ta’ portafoll kwalifikanti u
mixtri direttament mill-EuSEF mill-impriża ta’ portafoll kwalifikanti jew 
–              
maħruġ minn impriża ta’ portafoll kwalifikanti bi
tpartit ma’ titolu ta’ ekwità maħruġ mill-impriża ta’ portafoll kwalifikanti
jew 
–              
maħruġ minn impriża li l-impriża ta’ portafoll
kwalifikanti tagħha tkun sussidjarja ta’ sjieda maġġoritarja u li tkun
akkwiżita mill-EuSEF bi tpartit ma’ strument ta’ ekwità maħruġ mill-impriża ta’
portafoll kwalifikanti; 
(ii)      strumenti ta’ dejn garantiti u mhux
garantiti, maħruġa minn impriża ta’ portafoll kwalifikanti;
(iii)     unitajiet jew ishma ta’ EuSEF wieħed
jew bosta EuSEFs oħrajn;
(iv)     selfiet ta’ terminu medju jew twil
mogħtija mill-EuSEF lil impriżi ta’ portafoll kwalifikanti;
(v)     kwalunkwe tip ieħor ta’ parteċipazzjoni
f’impriża ta’ portafoll kwalifikanti. 
(d)         
‘impriża ta’ portafoll kwalifikanti’ tfisser
impriża li, fil-mument tal-investiment mill-EuSEF, ma tkunx elenkata f’suq
regolat kif iddefinit fil-punt (14) tal-Artikolu 4 (1)
tad-Direttiva 2004/39/KE, li jew ikollha fatturat annwali li ma jaqbiżx
il-EUR 50 miljun, jew total tal-karta -bilanċjali annwali li ma
jaqbiżx it-EUR 43 miljun, li ma tkunx minnha nfisha impriża ta’
investiment kollettiv u li:
(i)      tkun kisbet impatti soċjali pożittivi
kalkolabbli bħala l-objettiv primarju skont l-artikoli ta’ stabiliment u
l-istatuti tagħha jew kwalunkwe dokument statutorju ieħor li jistabilixxi
n-negozju; fejn: 
–              
l-impriża tipprovdi servizzi jew oġġetti lil
persuni vulnerabbli jew marġinati; jew
–              
l-impriża timpjega metodu ta’ produzzjoni ta’
oġġetti jew servizzi li jinkludu l-objettivi soċjali tagħha; 
(ii)      tuża l-profitti tagħha sabiex tikseb
l-objettiv primarju minflok ma tqassamhom u jkollha fis-seħħ proċeduri u regoli
predefiniti għal kwalunkwe ċirkostanza li fihom jitqassmu l-profitti
lill-azzjonisti jew lis-sidien;
(iii)     tkun immaniġjata b’mod responsabbli u
trasparenti, b’mod partikolari billi tinvolvi lill-ħaddiema, klijenti u
partijiet interessati affettwati mill-attivitajiet ta’ negozju tagħha.
(e)         
‘ekwità’ tfisser interess ta’ sjieda f’impriża,
rappreżentat mill-ishma jew minn forma oħra ta’ parteċipazzjoni fil-kapital ta’
impriża ta’ portafoll kwalifikanti maħruġ lill-investituri;
(f)           
‘kummerċjalizzazzjoni’ tfisser offerta jew
pjazzament diretti jew indirietti fuq l-inizjattiva tal-maniġer ta’ EuSEF jew
f’isem dak il-maniġer ta’ unitajiet jew ishma ta’ EuSEF li jimmaniġja għal jew
flimkien mal-investituri domiċiljati jew ma’ uffiċċju reġistrat fl-Unjoni;
(g)         
‘kapital impenjat’ tfisser kwalunkwe impenn li
skontu persuna tkun obbligata tikseb interess fil-EuSEF jew tagħmel
kontribuzzjonijiet kapitali lill-EuSEF;
(h)         
‘maniġer ta’ EuSEF’ tfisser persuna ġuridika li
n-negozju regolari tagħha huwa l-immaniġjar tal-inqas ta’ EuSEF wieħed;
(i)           
‘Stat Membru domiċiljari’ tfisser l-Istat Membru
fejn il-maniġer ta’ EuSEF huwa stabilit jew fejn għandu l-uffiċċju reġistrat;
(j)           
‘Stat Membru ospitanti’ tfisser l-Istat Membru, li
mhuwiex l-Istat Membru domiċiljari, fejn il-maniġer ta’ EuSEF jikkumerċjalizza
EuSEFs skont dan ir-Regolament.
(k)         
‘awtorità kompetenti’ tfisser l-awtorità nazzjonali
li l-Istati Membri domiċiljari jaħtar, b'liġi jew regolament, biex tkun
inkarigata mir-reġistrazzjoni tal-maniġers tal-impriżi ta’ investiment
kollettivi kif imsemmi fl-Artikolu 2 (1).
2.                      
Il-Kummissjoni tingħata s-setgħa tadotta atti
delegati skont l-Artikolu 24 biex tispeċifika t-tipi ta’ servizzi jew
oġġetti u l-metodi ta’ produzzjoni tas-servizzi jew oġġetti li jinkorporaw
objettiv soċjali msemmi fil-punt (i) tal-paragrafu 1 (d) ta’ dan
l-Artikolu u jitqiesu t-tipi differenti ta’ impriżi ta’ portafoll kwalifikanti
u dawk iċ-ċirkostanzi fejn il-profitti jkunu jistgħu jitqassmu lis-sidien u
lill-investituri. 
KAPITOLU II
KUNDIZZJONIJIET GĦALL-UŻU TAL-ISEM “FOND TA' INTRAPRENDITORIJA SOĊJALI
EWROPEW"
Artikolu 4
Il-maniġers ta’ EuSEFs li jikkonformaw
mar-rekwiżiti stabiliti f’dan il-Kapitolu jkunu intitolati jużaw l-isem “Fond
ta' Intraprenditorija Soċjali Ewropew” fir-rigward tal-kummerċjalizzazzjoni ta’
EuSEFs madwar l-Unjoni.
Artikolu 5
1.                      
Il-maniġers ta’ EuSEFs jiżguraw li, meta
jakkwiżixxu assi għajr investimenti kwalifikanti, mhux aktar minn 30 fil-mija
tal-kontribuzzjonijiet kapitali aggregati tal-EuSEF u l-kapital impenjat mhux
eżerċitat tiegħu jkun intuża għall-akkwiżizzjoni ta’ assi għajr investimenti
kwalifikanti; parteċipazzjonijiet ta’ terminu qasir fi flus u ekwivalenti ta’
flus ma jittieħdux f’kunsiderazzjoni għall-kalkolu ta’ dan il-limitu.
2.                      
Il-maniġers ta’ EuSEFs ma jissellfux, joħorġu
obbligi ta’ dejn, jipprovdu garanziji, fil-livell tal-EuSEF, u l-anqas ma jużaw
xi metodu, fil-livell tal-EuSEF, li minħabba fih l-iskopertura tal-fond tikber,
kemm jekk permezz ta’ self ta’ flus jew titoli, l-attività f’pożizzjonijiet ta’
derivat jew permezz ta’ kwalunkwe mezz ieħor.
3.                      
Il-projbizzjoni stipulata fil-paragrafu 2 ma
tapplikax għas-self għal perjodu li ma jiġġeddidx ta’ mhux aktar minn 120 ġurnata
kalendarju sabiex tiġi pprovduta likwidità bejn eżerċizzjoni ta’ kapital
impenjat u r-riċevuta tiegħu minn investituri. 
Artikolu 6
Il-maniġers ta’ EuSEFs jikkummerċjalizzaw
l-unitajiet u l-ishma tal-EuSEFs maniġjati esklużivament lil investituri li
jkunu meqjusa bħala klijenti professjonali skont it-Taqsima I
tal-Anness II tad-Direttiva 2004/39/KE, jew, fuq talba, jistgħu jiġu
ttrattati bħala klijenti professjonali skont it-Taqsima II
tal-Anness II tad-Direttiva 2004/39/KE, jew lil investituri oħrajn
fejn:
(l)           
dawn l-investituri l-oħrajn jieħdu l-impenn li
jinvestu minimu ta’ EUR 100.000;
(m)       
dawn l-investituri l-oħrajn jiddikkjaraw
bil-miktub, f’dokument separat mill-kuntratt li jkun konkluż għall-impenn ta’
investiment, li jkunu konxji bir-riskji assoċjati mal-impenn previst; 
(n)         
il-maniġer ta’ EuSEF iwettaq valutazzjoni
tal-kompetenza, l-esperjenza u l-għarfien tal-investitur, mingħajr ma jissuponi
li l-investitur ikollu l-għarfien u l-esperjenza dwar is-suq ta’ dawk elenkati
fit-Taqsima I tal-Anness II tad-Direttiva 2004/39/KE;
(o)         
fid-dawl tan-natura tal-impenn previst, il-maniġer
ta’ EuSEF huwa raġonevolment aċċertat li l-investitur ikun kapaċi jieħu
d-deċiżjonijiet ta’ investitiment tiegħu stess u jifhem ir-riskji involuti, u
li impenn ta’ dan it-tip ikun xieraq għal investitur bħal dan; 
(p)         
il-maniġer ta’ EuSEF jikkonferma bil-miktub li jkun
wettaq il-valutazzjoni msemmija fil-punt (c) u kkonkluda kif imsemmi
fil-punt (d).
Artikolu 7
Fir-rigward tal-EuSEF li jimmaniġjaw,
il-maniġers ta’ EuSEFs:
(a)         
jaġixxu bil-ħila, ir-reqqa u d-diliġenza dovuti
fit-twettiq ta’ attivitajiethom;
(b)         
japplikaw politiki u proċeduri xierqa
għall-prevenzjoni ta' prattiki ħżiena li jistgħu raġonevolment ikunu
mistennijajaffettwaw l-interessi tal-investituri u l-impriżi ta' portafoll
kwalifikanti;
(c)         
iwettqu l-attivitajiet ta’ negozju tagħhom sabiex
jippromwovu l-aqwa interessi tal-EuSEFs li jimmaniġjaw, l-investituri f’dawk
il-EuSEFs u l-integrità tas-suq.
(d)         
japplikaw livell għoli ta’ diliġenza fis-selezzjoni
u l-monitoraġġ kontinwu tal-investimenti fl-impriżi ta’ portafoll kwalifikanti;
(e)         
jipposjedu għarfien u fehim adegwat tal-impriżi ta'
portafoll kwalifikanti li fihom jinvestu.
Artikolu 8
4.                      
Il-maniġers ta’ EuSEFs jidentifikaw u jevitaw
kunflitti ta’ interess u, fejn dawn ma jkunux jistgħu jiġu evitati, jimmaniġjaw
u jimmonitorjaw u, skont il-paragrafu 4, jiddivulgaw, dawn il-kunflitti
ta’ interess sabiex jipprevjenuhom milli jaffettwaw l-interess tal-EuSEFs u
tal-investituri tagħhom u sabiex jiżguraw li l-EuSEFs li jimmaniġjaw jiġu
ttrattati ġustament.
5.                      
Il-maniġers ta’ EuSEFs jidentifikaw speċjalment
dawk il-kunflitti ta’ interess li jistgħu jinħolqu bejn
(a)         
il-maniġers ta’ EuSEFs, dawn il-persuni li
effettivament imexxu l-operat tal-maniġer ta’ EuSEF, l-impjegati jew kwalunkwe
persuna li direttament jew indirettament jikkontrollaw jew huma kontrollati
mill-maniġer ta’ EuSEF, u l-EuSEF maniġjat mill-maniġer ta’ EuSEF jew
l-investituri f’dawk il-EuSEFs;
(b)         
EuSEF jew l-investitur f'dak l-EuSEF, u kwalunkwe
EuSEF maniġjat minn dak il-maniġer ta’ EuSEF, jew l-investituri f'dak l-EuSEF
l-ieħor.
6.                      
Il-maniġers ta’ EuSEFs iżommu u jħaddmu
arranġamenti organizzazzjonali u amministrattivi effikaċi sabiex jikkonformaw
mar-rekwiżiti stabiliti fil-paragrafu 1 u 2.
7.                      
Jiġu pprovduti divulgazzjonijiet ta’ kunflitti ta’
interess kif imsemmi fil-paragrafu 1, fejn arranġamenti organizzazzjonali
li jsiru mill-maniġer ta’ EuSEF sabiex jiġu identifikati, prevenuti,
immaniġjati u mmonitorjati kunflitti ta’ interess mhumiex biżżejjed sabiex
jiżguraw, b’ċertezza raġonevoli, li se jiġu pprevenuti r-riskji ta’ dannu
għall-interessi tal-investituri. Il-maniġers ta’ EuSEFs jiddivulgaw b’mod ċar
in-natura ġenerali jew is-sorsi ta’ kunflitti ta’ interess lill-investituri
qabel ma jidħlu f'operazzjonijiet f’isimhom.
8.                      
Il-Kummissjoni tingħata s-setgħa biex tadotta atti
delegati skont l-Artikolu 24 biex tispeċifika:
(a)         
it-tipi ta’ kunflitti ta’ interess kif imsemmi
fil-paragrafu 2 ta’ dan l-Artikolu;
(b)         
f’termini ta’ strutturi u proċeduri
organizzazzjonali u amministrattivi, il-passi li l-maniġers ta’ EuSEFs ikunu
mistennija jieħdu, sabiex jidentifikaw, jipprevjenu, jimmaniġjaw, jimmonitorjaw
u jiddivulgaw kunflitti ta’ interess.
Artikolu 9
1.                      
Għal kull EuSEF li jimmaniġjaw, il-maniġers ta’
EuSEFs jużaw proċeduri sabiex ikejlu u jimmonitorjaw sa fejn l-impriżi ta’
portafoll kwalifikanti, li fihom il-EuSEF jinvesti, jiksbu l-impatt soċjali
pożittiv li huma impenjati għalihom.
2.                      
Il-Kummissjoni tingħata s-setgħa li tadotta atti
delegati skont l-Artikolu 24 biex tispeċifika d-dettalji tal-proċeduri
msemmija fil-paragrafu 1 ta’ dan l-Artikolu, b'rabta ma' impriżi ta’
portafoll kwalifikanti differenti. 
Artikolu 10
F'kull waqt, il-maniġers ta’ EuSEFs ikollhom
biżżejjed fondi proprji u jużaw riżorsi umani u tekniċi adegwati u xierqa kif
inhu meħtieġ għall-immaniġjar xieraq ta’ EuSEFs.
Artikolu 11
Ir-regoli għall-valwazzjoni tal-assi jiġu
stabiliti fid-dokumenti statutorji tal-EuSEF. 
Artikolu 12
1.                      
Il-maniġers ta’ EuSEFs iqiegħdu rapport annwali
għad-dispożizzjoni tal-awtorità kompetenti tal-Istat Membru domiċiljari għal
kull EuSEF maniġjat mhux aktar tard minn 6 xhur wara tmiem is-sena finanzjarja.
Ir-rapport jiddeskrivi l-kompożizzjoni tal-portafoll tal-EuSEF u l-attivitajiet
tas-sena ta’ qabel. Ikun fih il-kontijiet finanzjarji awditjati għall-EuSEF.
Jiġi pprovdut skont l-istandards ta’ rapportar eżistenti u t-termini miftiehma
bejn il-maniġer ta’ EuSEF u l-investituri. Il-maniġers ta’ EuSEFs fuq talba
jipprovdu r-rapport lill-investituri. Il-maniġers ta’ EuSEFs u l-investituri
jistgħu jaqblu dwar divulgazzjonijiet addizzjonali bejniethom. 
2.                      
Bħala minimu, ir-rapport annwali jinkludi
l-elementi li ġejjin:
(a)         
dettalji, kif ikun xieraq, dwar l-eżiti soċjali
globali miksuba mill-politika ta’ investiment u l-metodu użat għat-tkejjil ta’
dawn l-eżiti;
(b)         
dikjarazzjoni dwar kwalunkwe ċessjoni li tkun
seħħet fir-rigward tal-impriża ta’ portafoll kwalifikanti;
(c)         
deskrizzjoni dwar jekk iċ-ċessjonijiet fir-rigward
tal-assi l-oħra tal-EuSEF li ma jkunux investiti f’impriżi ta’ portafoll
kwalifikanti seħħewx fuq il-bażi tal-kriterji kif imsemmija fil-punt (e)
tal-Artikolu 13 (1);
(d)         
sommarju tal-attivitajiet li l-maniġer ta’ EuSEF
impenja ruħu fihom fir-rigward tal-impriżi ta’ portafoll kwalifikanti kif
imsemmi fil-punt (k) tal-Artikolu 13(1).
3.                      
Fejn il-maniġer ta’ EuSEF ikun meħtieġ irendi
pubbliku rapport finanzjarju pubbliku skont l-Artikolu 4
tad-Direttiva 2004/109/KE tal-Parlament Ewropew u tal-Kunsill[14]
fir-rigward tal-EuSEF, it-tagħrif imsemmi fil-paragrafu 1 u 2 ta’ dan
l-Artikolu jista’ jiġi pprovdut jew b’mod separat jew inkella bħala parti
addizzjonali tar-rapport finanzjarju annwali. 
Artikolu 13
1.                      
Il-maniġers ta’ EuSEFs jgħarrfu lill-investituri
tagħhom qabel ma jieħdu deċiżjoni ta’ investiment tal-inqas dwar l-elementi li
ġejjin: 
(a)         
l-identità tal-maniġer ta’ EuSEF u ta’ kwalunkwe
fornituri ta’ servizzi oħrajn li ngħataw kuntratt mill-maniġer ta’ EuSEF
fir-rigward tal-immaniġjar tagħhom u deskrizzjoni ta’ dmirijiethom;
(b)         
deskrizzjoni tal-istrateġija u l-objettivi ta’
investiment tal-EuSEF, inkluża deskrizzjoni tat-tipi tal-impriżi ta’ portafoll
kwalifikanti u l-proċess u l-kriterji li jintużaw għall-identifikazzjoni
tagħhom, it-tekniki ta’ investiment li jista’ jħaddem, u kwalunkwe restrizzjoni
ta’ investiment applikabbli; 
(c)         
l-impatt soċjali pożittiv fil-mira tal-politika ta’
investiment tal-EuSEF, inklużi, fejn dawn ikunu relevanti, projjezzjonijiet ta’
dawn l-eżiti skont kif ikun xieraq, u tagħrif dwar prestazzjoni fl-imgħoddi
f’dan il-qasam;
(d)         
il-metodoloġiji li se jintużaw sabiex jitkejlu
l-impatti soċjali;
(e)         
deskrizzjoni tal-assi li ma jkunux impriżi ta’
portafoll kwalifikanti u l-proċess u l-kriterji li jintużaw għas-selezzjoni ta’
dawn l-assi, sakemm ma jkunux flus jew inkella ekwivalenti ta’ flus;
(f)           
deskrizzjoni tal-profil ta’ riskju tal-EuSEF u
kwalunkwe riskji assoċjati mal-assi li fihom il-fond jista’ jinvesti jew
it-tekniki ta’ investiment li jistgħu jitħaddmu;
(g)         
deskrizzjoni tal-proċedura ta’ valwazzjoni
tal-EuSEF u tal-metodoloġija ta’ pprezzar għall-valwazzjoni tal-assi, inklużi
l-metodi mħaddma għall-valwazzjoni tal-impriżi ta’ portafoll kwalifikanti;
(h)         
deskrizzjoni tat-tariffi, l-imposti u l-ispejjeż
kollha u tal-ammonti massimi tagħhom li jiġġarrbu direttament jew indirettament
mill-investituri;
(i)           
deskrizzjoni ta’ kif tkun ikkalkolata
r-remunerazzjoni tal-maniġer ta’ EuSEF; 
(j)           
fejn din tkun disponibbli, il-prestazzjoni
finanzjarja storika tal-EuSEF;
(k)         
is-servizzi ta’ appoġġ tan-negozji u l-attivitajiet
ta’ appoġġ l-oħrajn li l-maniġer ta’ EuSEF qed jipprovdi jew iforni permezz ta’
partijiet terzi sabiex jiffaċilita l-iżvilupp, it-tkabbir jew b’xi mod ieħor l-operazzjonijiet
kurrenti tal-impriżi ta’ portafoll kwalifikanti li fihom il-EuSEF jinvesti jew
inkella, fejn dawn is-servizzi jew l-attivitajiet ma jkunux ipprovduti,
spjegazzjoni dwar dak il-fatt; 
(l)           
deskrizzjoni tal-proċeduri li bihom il-EuSEF jista’
jibdel l-istrateġija ta’ investiment jew il-politika ta’ investiment tiegħu,
jew it-tnejn li huma.
2.                      
It-tagħrif kollu kif imsemmi fil-paragrafu 1
ikun ġust, ċar u ma jiżgwidax. Jinżamm aġġornat u jiġi revedut b’mod regolari.
3.                      
Fejn il-maniġer ta’ EuSEF ikun meħtieġ jippubblika
prospectus skont id-Direttiva 2003/71/KE tal-Parlament Ewropew u
tal-Kunsill[15]
jew skont il-liġi nazzjonali fir-rigward tal-EuSEF, it-tagħrif imsemmi
fil-paragrafu 1 ta’ dan l-Artikolu jista’ jiġi pprovdut jew b’mod separat
jew inkella bħala parti mill-prospectus. 
4.                      
Il-Kummissjoni tingħata s-setgħa biex tadotta atti
delegati skont l-Artikolu 24 biex tispeċifika:
(a)         
il-kontenut tat-tagħrif imsemmi fil-punti (b)
sa (e) u (k) tal-paragrafu 1 ta’ dan l-Artikolu;
(b)         
kif it-tagħrif kif imsemmi fil-punti (b) sa
(e) u (k) tal-paragrafu 1 ta’ dan l-Artikolu jista’ jiġi ppreżentat b’mod
uniformi sabiex jiżgura l-ogħla livell possibbli ta’ komparabilità.
KAPITOLU III
SUPERVIŻJONI U KOOPERAZZJONI AMMINISTRATTIVA 
Artikolu 14
1.                      
Il-maniġers ta’ EuSEFs li beħsiebhom jużaw l-isem
“Fond ta' Intraprenditorija Soċjali Ewropew" għall-kummerċjalizzazzjoni
tal-EuSEF tagħhom jgħarrfu lill-awtorità kompetenti tal-Istat Membru
domiċiljari tagħhom b’din l-intenzjoni u jipprovdu t-tagħrif li ġej: 
(a)         
l-identità tal-persuni li effettivament iwettqu
n-negozju ta-EuSEFs li jimmaniġjaw; 
(b)         
l-identità tal-EuSEFs li l-unitajiet jew l-ishma
tagħhom jiġu kummerċjalizzati u l-istrateġiji ta’ investiment tagħhom;
(c)         
tagħrif dwar l-arranġamenti li saru
għall-konformità mar-rekwiżiti tal-Kapitolu II;
(d)         
lista tal-Istati Membri fejn il-maniġer ta’ EuSEF
ikun beħsiebu jikkummerċjalizza kull EuSEF.
2.                      
L-awtorità kompetenti tal-Istat Membru domiċiljari
tirreġistra lill-maniġer ta’ EuSEF biss jekk tkun sodisfatta li jintlaħqu
l-kondizzjonijiet segwenti: 
(a)         
it-tagħrif meħtieġ fil-paragrafu 1 ikun sħiħ;
(b)         
l-arranġamenti notifikati skont il-punt (c)
tal-paragrafu 1 ikunu xierqa sabiex ikun hemm konformità mar-rekwiżiti
tal-Kapitolu II. 
3.                      
Ir-reġistrazzjoni tkun valida fit-territorju sħiħ
tal-Unjoni u tippermetti lill-maniġers ta’ EuSEFs sabiex jikkummerċjalizzaw
EuSEFs bl-isem “Fondi ta' Intraprenditorija Soċjali Ewropej” madwar l-Unjoni.
Artikolu 15
Il-maniġer ta’ EuSEF jaġġorna t-tagħrif
ipprovdut lill-awtorità kompetenti tal-Istat Membru domiċiljari fejn il-maniġer
ta’ EuSEF ikun beħsiebu:
(a)         
jikkummerċjalizza EuSEF ġdid; 
(a)         
jikkummerċjalizza EuSEF eżistenti fi Stat Membru
mhux imsemmi fil-lista msemmija fil-punt (d) tal-Artikolu 14(1).
Artikolu 16
1.                      
Minnufih wara r-reġistrazzjoni ta’ maniġer ta’
EuSEF, l-awtorità tal-Istat Membru domiċiljari tinnotifika l-fatt li l-maniġer
ta’ EuSEF ikun irreġistrat fl-Istati Membri indikati skont il-punt (d)
tal-Artikolu 14 (1) ta’ dan ir-Regolament u mal-AETS.
2.                      
L-Istati Membri ospitanti indikati skont
il-punt (d) tal-Artikolu 14 (1) ta’ dan ir-Regolament ma
jimponux, fuq il-maniġer ta’ EuSEF irreġistrat skont l-Artikolu 14, xi
rekwiżiti jew proċeduri amministrattivi fir-rigward tal-kummerċjalizzazzjoni
tal-EuSEFs tiegħu, u lanqas ma jeħtieġu xi approvazzjoni
tal-kummerċjalizzazzjoni qabel il-bidu tagħha.
3.                      
Sabiex tiġi żgurata applikazzjoni uniformi ta’ dan
l-Artikolu, l-AETS tiżviluppa abbozz ta’ standards tekniċi ta’ implimentazzjoni
sabiex tiddetermina l-format tan-notifika.
4.                      
L-AETS tissottometti dawk l-abbozzi ta’ standards
tekniċi ta’ implimentazzjoni lill-Kummissjoni sa [daħħal id-data].
5.                      
Tiġi kkonferita s-setgħa lill-Kummissjoni sabiex
tadotta l-istandards tekniċi ta’ implimentazzjoni msemmija fil-paragrafu 3
skont il-proċedura stipulata fl-Artikolu 15 tar-Regolament (UE)
Nru 1095/2010[16].
Artikolu 17
L-AETS iżżomm aġġornata bażi ta’ dejta
ċentrali, aċċessibbli b’mod pubbliku fuq l-internet, li telenka kull maniġer
ta’ EuSEF irreġistrat fl-Unjoni skont dan ir-Regolament.
Artikolu 18
L-awtorità kompetenti tal-Istat Membru
domiċiljari tissupervizza l-konformità mar-rekwiżiti stipulati f'dan
ir-Regolament. 
Artikolu 19
B’konformità mad-dritt nazzjonali,
l-awtoritajiet kompetenti jkollhom is-setgħat superviżorji u investigattivi
kollha li jkunu meħtieġa għat-twettiq tal-funzjonijiet tagħhom. B’mod partikolari,
jkollhom is-setgħa li: 
(a)         
jitolbu aċċess għal kwalunkwe dokument fi kwalunkwe
forma, u sabiex jirċievu jew jieħdu kopja tiegħu; 
(b)         
jeħtieġu li l-maniġers ta’ EuSEF jipprovdu tagħrif
minnufih; 
(c)         
jeħtieġu tagħrif minn kwalunkwe persuna relatat
mal-attivitajiet tal-maniġer ta’ EuSEF jew tal-EuSEF; 
(d)         
iwettqu spezzjonijiet fuq il-post b’avviż minn
qabel jew mingħajr; 
(e)         
jieħdu l-miżuri meħtieġa sabiex jiżguraw li maniġer
ta’ EuSEF ikompli jikkonforma mar-rekwiżiti ta’ dan ir-Regolament;
(f)           
joħorġu ordni sabiex jiżguraw li maniġer ta’ EuSEF
jikkonforma mar-rekwiżiti ta’ dan ir-Regolament u joqgħod lura milli jerġa’
jieħu azzjoni li tista’ twassal għal ksur ta’ dan ir-Regolament. 
Artikolu 20
1.                      
L-Istati Membri jistabilixxu r-regoli dwar
il-miżuri u s-sanzjonijiet amministrattivi applikabbli għall-ksur
tad-dispożizzjonijiet ta’ dan ir-Regolament u jieħdu kull miżura meħtieġa
sabiex jiżguraw li dawn huma implimentati. Il-miżuri u s-sanzjonijiet
speċifikati jkunu effettivi, proporzjonati u dissważivi. 
2.                      
Sa [24 xahar wara d-dħul fis-seħħ ta’ dan
ir-Regolament] l-Istati Membri jinnotifikaw ir-regoli msemmija
fil-paragrafu 1 lill-Kummissjoni u lill-AETS. Jinnotifikaw
lill-Kummissjoni u lill-AETS minnufih dwar kwalunkwe emenda sussegwenti fihom.
Artikolu 21
1.                      
L-awtorità kompetenti tal-Istat Membru domiċiljari
tieħu l-provvedimenti xierqa msemmija fil-paragrafu 2 fejn il-manigers ta’
EuSEF: 
(a)         
jonqsu milli jikkonformaw mar-rekwiżiti li
japplikaw għall-kompożizzjoni tal-portafoll skont l-Artikolu 5;
(b)         
jonqsu milli jikkummerċjalizzaw l-EuSEF lil
investituri eliġibbli skont l-Artikolu 6;
(c)         
jużaw id-denominazzjoni “Fond ta' Intraprenditorija
Soċjali Ewropew” mingħajr ma jkunu irreġistrati mal-awtorità kompetenti
tal-Istat Membru domiċiljari tagħhom skont l-Artikolu 14.
2.                      
Fil-każijiet imsemmija fil-paragrafu 1,
l-awtorità kompetenti tal-Istat Membru domiċiljari tieħu l-provvedimenti li
ġejjin, skont kif xieraq: 
(a)         
tipprojbixxi l-użu tal-isem “Fond ta'
Intraprenditorija Soċjali Ewropew" għall-kummerċjalizzazzjoni ta’ EuSEF
wieħed jew aktar tal-maniġer ta’ EuSEF;
(b)         
tneħħi lill-maniġer tal-EuSEF mir-reġistru.
3.                      
L-awtorità kompetenti tal-Istati Membri domiċiljari
tinforma lill-awtoritajiet kompetenti tal-Istati Membri ospitanti indikati
skont il-punt (d) tal-Artikolu 14 (1) bit-tneħħija tal-maniġer
ta’ EuSEF mir-reġistru msemmi fil-punt (b) tal-paragrafu 1 ta’ dan
l-Artikolu.
4.                      
Il-jedd li jiġi kkummerċjalizzat EuSEF wieħed jew
aktar bid-denominazzjoni “Fondi ta' Intraprenditorija Soċjali Ewropej”
fl-Unjoni jiskadi b’effett immedjat mid-data ta’ deċiżjoni tal-awtorità
kompetenti msemmija fil-punti (a) jew (b) tal-paragrafu 2.
Artikolu 22
1.                      
L-awtoritajiet kompetenti u l-AETS jikkooperaw
flimkien kull meta dan ikun meħtieġ għal finijiet ta’ twettiq tad-dmirijiet
rispettivi tagħhom f’dan ir-Regolament. 
2.                      
Jiskambjaw it-tagħrif u d-dokumentazzjoni kollha
meħtieġa sabiex jiġi identifikat u rimedjat il-ksur ta’ dan ir-Regolament. 
Artikolu 23
1.                      
Kull persuna li taħdem jew li ħadmet
għall-awtoritajiet kompetenti jew għall-AETS, kif ukoll awdituri u esperti
magħżula mill-awtoritajiet kompetenti u l-AETS, huma marbuta bl-obbligu ta’
segretezza professjonali. L-ebda tagħrif kunfidenzjali li dawn il-persuni
jirċievu matul dmirijiethom ma jiġi ddivulgat lil xi persuna jew awtorità,
ħlief f’forma sintetika jew aggregata b’tali mod li l-maniġers ta’ EuSEFs u
l-EuSEFs ma jkunux jistgħu jiġu identifikati b’mod individwali, mingħajr ħsara
għall-każijiet koperti mid-dritt kriminali u proċeduri skont dan ir-Regolament.
2.                      
L-awtoritajiet kompetenti tal-Istati Membri jew
l-AETS ma jiġux pprevenuti milli jiskambjaw tagħrif skont dan ir-Regolament jew
liġi oħra tal-Unjoni applikabbli għal maniġers ta’ EuSEFs u EuSEFs. 
3.                      
Fejn l-awtoritajiet kompetenti u l-AETS jirċievu
tagħrif kunfidenzjali skont il-paragrafu 1, dawn jistgħu jużaw dak
it-tagħrif biss matul il-kors tad-dmirijiet tagħhom u għall-finijiet ta’
proċeduri amministrattivi u ġudizzjarji.
KAPITOLU IV
DISPOŻIZZJONIJIET TRANSIZZJONALI U FINALI
Artikolu 24
1.                      
Is-setgħa li tadotta atti delegati hija kkonferita
lill-Kummissjoni bla ħsara għall-kundizzjonijiet stabiliti f’dan l-Artikolu.
2.                      
Is-setgħa msemmija fl-Artikoli 2 (3), 3 (2), 8
(5), 9 (2) u 13 (4) tiġi kkonferita lill-Kummissjoni għal perjodu ta' erba'
snin mid-data tad-dħul fis-seħħ ta' dan ir-Regolament. Il-Kummissjoni
tfassalrapport fir-rigward tad-delega tas-setgħat mhux aktar tard minn disa'
xhur qabel it-tmiem tal-perjodu ta' erba' snin. Id-delega tas-setgħa tiġi
estiża taċitament għal perjodi ta’ durata identika, sakemm il-Parlament Ewropew
jew il-Kunsill ma jopponux tali estensjoni mhux aktar tard minn tliet xhur
qabel tmiem kull perjodu.
3.                      
Id-delega tas-setgħa msemmija fl-Artikoli 2
(3), 3 (2), 8 (5), 9 (2) u 13 (4) tista’ tiġi revokata fi kwalunkew mument
mill-Parlament Ewropew jew mill-Kunsill. Deċiżjoni ta’ revoka ttemm id-delega
tas-setgħa speċifikata f’dik id-deċiżjoni. Tidħol fis-seħħ fid-data wara
l-pubblikazzjoni tad-deċiżjoni fil-Ġurnal Uffiċjali tal-Unjoni Ewropea jew
f’data aktar tard speċifikata fiha. Ma taffettwax l-validità ta’ kwalunkwe atti
delegati diġà fis-seħħ.
4.                      
Hekk kif tadotta att delegat, il-Kummissjoni
tinnotifika b’mod simultanju lill-Parlament Ewropew u lill-Kunsill.
5.                      
Att delegat jidħol fis-seħħ biss jekk la
l-Parlament Ewropew u lanqas il-Kunsill ma jesprimu oġġezzjoni fi żmien perjodu
ta’ xahrejn (2) min-notifika ta’ dak l-att lill-Parlament Ewropew u
lill-Kunsill jew jekk, qabel l-iskadenza ta’ dak il-perjodu, il-Parlament u
l-Kunsill it-tnejn li huma jkunu informaw lill-Kummissjoni li mhumiex se
joġġezzjonaw. Dak il-perjodu jiġi estiż b’xahrejn (2) fuq l-inizjattiva tal-Parlament
Ewropew jew tal-Kunsill.
Artikolu 25
1.                      
Mhux aktar tard minn erba’ snin wara d-data li fiha
dan ir-Regolament jsir applikabbli, il-Kummissjoni tirrieżamina dan
ir-Regolament. Ir-rieżami jinkludi stħarriġ ġenerali tal-funzjonament
tar-regoli f’dan ir-Regolament u l-esperjenza miksuba fl-applikazzjoni tagħhom,
inklużi: 
(a)         
il-punt sa fejn intuża l-isem “Fond ta'
Intraprenditorija Soċjali Ewropew” mill-maniġers ta’ EuSEFs fi Stati Membri
differenti, kemm fuq bażi domestika jew inkella transfruntiera; 
(b)         
l-użu tal-investimenti kwalifikanti differenti
mill-EuSEFs u x’impatt dan ħalla fuq l-iżvilupp tal-impriżi soċjali madwar
l-Unjoni;
(c)         
l-applikazzjoni prattika tal-kriterji
għall-identifikazzjoni tal-impriżi ta’ portafoll kwalifikanti u l-impatt ta’
din fuq l-iżvilupp tal-impriżi soċjali madwar l-Unjoni;
(d)         
il-kamp ta’ applikazzjoni ta’ dan ir-Regolament,
inkluż il-livell limitu ta’ EUR 500 miljun. 
2.                      
Wara konsultazzjoni mal-AETS, il-Kummissjoni
tissottometti rapport lill-Parlament Ewropew u lill-Kunsill akkumpanjat, jekk
dan ikun xieraq, minn proposta leġiżlattiva. 
Artikolu 26
Dan ir-Regolament jidħol fis-seħħ fl-għoxrin
jum wara dak tal-pubblikazzjoni tiegħu f’Il-Ġurnal Uffiċjali tal-Unjoni
Ewropea. Japplika mit-22 ta’ Lulju 2013, għajr
l-Artikoli 2 (3), 3 (2), 8 (5), 9 (2) u 13 (4), li japplikaw mid-data
tad-dħul fis-seħħ ta' dan ir-Regolament.
Dan
ir-Regolament jorbot fl-intier tiegħu u jkun direttament applikabbli fl-Istati
Membri kollha.
Magħmul fi Brussell,
Għall-Parlament Ewropew                           Għall-Kunsill
Il-President                                                    Il-President
[1]               Dawn
jissejħu impriżi soċjali fit-test legali għal raġunijiet ta’ ċarezza rigward
il-forma tagħhom. Jissejħu wkoll intrapriżi soċjali. Dawn it-termini differenti
għandhom jiġu interpretati bħala sinonomi fil-parti l-kbira tal-kuntesti.
[2]               Ara J.P.Morgan,Impact
Investments: An Emerging Asset Class, 2011. 
[3]               Pjazzamenti
privati jistgħu jitfissru bħala l-bejgħ ta’ titoli għal numru relattivament
żgħir ta’ investituri magħżula bħala mod ta’ ġbir ta’ kapital. Ġeneralment,
l-investituri li jieħdu sehem fil-pjazzamenti privati jkunu banek kbar, fondi
mutwi, kumpaniji tal-assigurazzjoni u fondi tal-pensjoni. Pjazzament privat
huwa l-kontra ta’ ħruġ pubbliku, fejn it-titoli jitqiegħdu għad-dispożizzjoni
għall-bejgħ f’suq miftuħ. 
[4]               http://ec.europa.eu/internal_market/smact/docs/20110413-communication_en.pdf
[5]               Ara
http://ec.europa.eu/internal_market/investment/social_investment_funds_en.htm.
[6]               ĠU C …p…
[7]               ĠU C , ,
p. .
[8]               ĠU L 302,
17.11.2009, p.32.
[9]               ĠU L 174,
1.7.2011, p.1.
[10]             ĠU L 145,
30.4.2004, p. 1.
[11]             ĠU L 331, 15.12.2010, p. 84.
[12]             ĠU L 281,
23.11.1995 p. 31.
[13]             ĠU L 8, 12.1.2001, p. 1.
[14]             ĠU L 390,
31.12.2004, p. 38.
[15]             ĠU L 345,
31.12.2003, p. 64.
[16]             ĠU L 331,
15.12.2010, p.84.